Source: https://ro.scribd.com/document/384119025/curs-med-san-pdf
Timestamp: 2020-08-07 02:04:32+00:00
Document Index: 38619149

Matched Legal Cases: ['articolul 2', 'articolul 3', 'articolul 6', 'articolul 12', 'Articolul 12', 'articolul 1', 'articolul 2', 'articolul 3', 'articolul 4', 'articolul 5', 'articolul 6', 'articolul 8', 'articolul 16', 'articolul 11', 'articolul 7', 'articolul 17', 'articolul 17', 'articolul 2']

curs med san.pdf
salvareSalvați curs med san.pdf pentru mai târziu
Dezvoltare comunitara participare
CUVINTE ecosistem
CATALOG.docx
4 1 Teorii Despre Joc 966142
Dialnet-FuncionYProfesionalidadDelTrabajo-3156403
11062018-Furnizori-R
11062018-ServiciiSociale
Atasam Repere Metod Instrument Aman
Revista-nr-32-RO.pdf
Statistica Internationala Hfa 2014
Ordin 2126 Standarde de Calitate-Anexa5 Adap de Noapte
Ghid de buna practici
Anexa 4_1034 Mecanism Ref Caz
Emotiile in Cbt
ecomap 1
Sunteți pe pagina 1din 274
PSIHOSOCIOLOGIA RELAŢIEI
COPIL – PROFESIONIST
PSIHOSOCIOLOGIA RELAŢIEI COPIL – PROFESIONIST ÎN DOMENIUL SOCIAL
Instruirea profesioniștilor din cadrul serviciilor sociale pentru copiii în situație de risc și copiii separați de părinți
Suportul de curs “Psihosociologia relaţiei copil – profesionist în domeniul social” este aprobat prin ordinul Ministerului Muncii, Protecţiei Sociale şi Familiei nr.133 din 22.08.2015
Suportul de Curs “Psihosociologia relaţiei copil – profesionist în domeniul social” a fost realizat în cadrul proiectului “Fortificarea abilităţilor profesionale ale personalului prestator de servicii sociale pentru copii şi tineri din Moldova” finanţat de către Agenţia Cehă pentru Dezvoltare şi implementat de Centrul de Inves- tigaţii şi Consultanţă “SocioPolis” şi Caritas Republica Cehă în parteneriat cu Ministerul Muncii, Protecţiei Sociale şi Familiei.
Coordonatori: Diana CHEIANU-ANDREI, Inga RUSSU
Grupul de autori:
Viorica DUMBRĂVEANU, Corneliu ŢĂRUŞ, Cristina TRIBOI – Modulul I Inga RUSSU – capitolele: II.1., II.2., III.3., IV.2. (coautor), IV.4. Tatiana TURCHINĂ – capitolele: II.3., III.2., III.4., IV.1. Sergiu TOMA – capitolele: II.4., III.1., IV.2., IV.3.
Redactor: Diana SENIC
Ana PALII, manager pentru consultanţă, A.O. Parteneriate pentru Fiecare Copil Livia MARGINEAN, manager de programe, A.O. CCF Moldova Stela VASLUIAN, director filială, Amici dei Bambini, Moldova Viorica MATAS, director executiv, Centrul de Servicii Sociale pentru Copil şi Familie
Prezentul suport de curs nu constituie obiectul unei acțiuni comerciale și se distribuie gratis profesioniștilor din domeniul social.
Descrierea ciP a camerei NațioNale a cărții
Psihosociologia relaţiei copil – profesionist în domeniul social : Suport de curs : Instruirea profesioniștilor din cadrul serviciilor sociale pentru copii în situaţie de risc și copiii separaţi de părinţi / Viorica Dumbrăveanu, Corneliu Ţăruș, Cristina Triboi [et. al.] ; coord.: Diana Cheianu-Andrei [et. al.] ; Centrul de Investigaţii și Consultanţă „SocioPolis”, Ca- ritas Rep. Cehă, Dep. de Asistenţă Umanitară și Cooperare pentru Dezvoltare. – Chișinău : S. n., 2016 (Tipogr.„Bons Offices”). – 272 p. Bibliogr.: p. 269-271 (62 tit.). – Apare cu sprijinul financiar al Agenţiei Cehe pentru Dezvoltare. – 200 ex.
ISBN 978-9975-87-079-5.
316.6:364.2(075.8)
Centrul de Investigaţii şi Consultanţă „SocioPolis”, Chișinău, MD-2064, Str. Ion Creangă, 39/2 Republica Moldova Relaţii la tel. + 373 22 582 983; fax: + 373 22 582 983 e-mail: info@sociopolis.md www.sociopolis.md
Caritas Republica Cehă, Departamentul de Asistență Umanitară și Cooperare pentru Dezvoltare http://svet.charita.cz/en/where-we-help/ europe-and-former-ussr/moldova/
Sistemul actual de protecţie socială din Republica Moldova poate fi caracterizat drept unul aflat în proces de consolidare continuă a eforturilor de asigurare a unui mediu familial favorabil pentru fieca- re copil. Actualmente, protecția socială a copiilor aflați în situație de risc și a copiilor separați de părinți reprezintă una dintre direcțiile de bază ale sistemului de protecţie socială. Prestatorii de servicii sociale, adresate acestor grupuri de copii, trebuie să facă faţă multiplelor provocări (probleme psihoemoționale, de comportament, de învățare etc.) ale copiilor beneficiari de servicii, pentru a asigura condiții de creștere și dezvoltare armonioasă a acestora. În acest context, dezvoltarea capacităţilor specialiștilor în promovarea unor relații calitative, prin prevenirea traumatizării și îngrijirea adecvată vârstei și nevoilor psihologice ale copilului reprezintă un imperativ.
Mediul familial favorabil pentru fiecare copil reprezintă cheia spre dezvoltarea unei societăți reduta- bile. Familia este mediul în care un copil beneficiază de acele surse pentru a se forma și a se consolida ca personalitate integră și complexă. Sistemul de protecție socială din Republica Moldova, la etapa actuală, demonstrează și prezintă eforturi continue în realizarea și implementarea strategiilor pentru garantarea drepturilor copilului.
Astfel, copiii aflați în situație de risc și copiii separați de părinți constituie grupul ce necesită impli- care continuă, atât din partea structurilor de stat, cât și a reprezentanților societății civile, iar eforturile reprezentanților sistemului de protecție socială este axat pe sporirea capacităților profesioniștilor în a face față provocărilor.
Proiectul„Fortificarea abilităţilor profesionale a personalului prestator de servicii sociale pentru copii şi tineri din Moldova”, implementat de către Centrul de Investigații și Consultanță „SocioPolis” şi Caritas Republica Cehă, în parteneriat cu Ministerul Muncii, Protecţiei Sociale şi Familiei (MMPSF), cu susţinerea financiară a Agenţiei Cehe pentru Dezvoltare, a demonstrat, în urma rezultatelor studiului „Necesitățile prestatorilor de servicii sociale în relaționarea cu copiii separați de părinți și copiii în situație de risc”, că există o platformă în care sunt utile intervențiile și informațiile cu privire la aspectele practice, dar și teo- retice legate de activitatea acestora. Relația copil – profesionist în domeniul social a fost abordată selectiv și lacunar, cauza acestui fapt fiind lipsa unei baze teoretico-practice care ar putea servi profesioniștilor în facilitarea și îmbunătățirea calității serviciilor prestate. Acest subiect necesită o abordare complexă asupra tuturor factorilor, îndeosebi asupra aspectelor psihoemoționale ce reprezintă un element esențial în sta- bilirea și dezvoltarea unei relații armonioase cu copilul. Subiectele care includ aspectele legale actuale din domeniul protecției sociale a copilului, particularitățile psihoemoționale ale copilului care a suferit diverse forme de traumatizare (abandon, abuz, separare etc.) reprezintă o arie de formare / consolidare a abili- tăţilor practice ale specialiștilor, necesare creșterii calității relației copil – profesionist în domeniul social, valorificând practicile pozitive din acest domeniu.
Nivelul de formare continuă a competențelor profesionale întâmpină dificultăți, iar prezentul suport de curs urmărește atât să dezvolte, cât și să ofere noi aspecte teoretico-practice profesioniștilor din dome- niul social.
modulul i.
sTaNDarDele iNTerNațioNale Și NațioNale ÎN DomeNiUl ProTecției Și ÎNGri- Jirii coPiilor aFlați ÎN siTUație De risc Și a coPiilor seParați De PăriNți
capitolul 1.1.
Cadrul legal internațional în domeniul promovării și protecției drepturilor copilului
1.1.1. Convenţia ONU cu privire la Drepturile Copilului
1.1.2. Convențiile Europene în domeniul protecției copilului
1.1.3. Liniile Directoare ONU pentru îngrijirea alternativă a copiilor
1.1.4. Standardele Consiliului Europei în domeniul promovării și protecției drepturilor copilului
capitolul i.2.
Legislația națională în domeniul protecției copilului și rolul autorităților tutelare locale și teritoriale în sistemul de protecție a copilului
1.2.1. Legea privind protecţia specială a copiilor aflaţi în situaţii de risc şi a copiilor separaţi de părinţi
1.2.2. Managementul de caz
1.2.3. Regulamentele-cadru privind organizarea și funcționarea serviciilor sociale de protecție a copi-
Standardele minime de calitate privind organizarea și funcționarea serviciilor sociale de protecție a copilului
capitolul i.3.
Principiile deontologice pentru profesioniștii din domeniul protecției copilului
1.3.1. Codul de conduită al funcţionarului public din Republica Moldova
1.3.2. Codul deontologic al asistentului social
modulul ii.
capitolul ii.1.
Particularitățile de vârstă și crizele de dezvoltare ale copilului
2.1.1. Nevoile fundamentale ale copilului
2.1.2. Nevoile emoționale ale copilului
2.1.3. Particularitățile psihofiziologice în dezvoltarea copilului
2.1.4. Crizele dezvoltării psihosociale ale copilului și depășirea cu succes a acestora
capitolul ii.2.
Formarea identității copilului
2.2.1. Procesul de identificare a copilului
2.2.2. Formarea identităţii de gen a copilului
2.2.3. Formarea identităţii vocaţionale a copilului
2.2.4. Factorii determinanți în formarea identității copilului
2.2.5. Specificul formării identității copilului în situație de risc
2.2.6. „Cartea Vieţii” – instrument de valorificare a identității copilului
capitolul ii.3.
Rolul atașamentului în dezvoltarea copilului
2.3.1. Atașamentul și etapele de dezvoltare
2.3.2. Tulburarea reactivă de atașament
capitolul ii.4.
Trauma psihoemoțională la copil
2.4.1. Experiența traumei la copil
2.4.2. Reacțiile copilului la
2.4.3. Pierderea și separarea
2.4.4. Neglijența, abuzul fizic, emoțional, sexual și consecințele acestora asupra dezvoltării copilului
modulul iii.
caliTaTea relației coPil – ProFesioNisT ÎN DomeNiUl social
capitolul iii.1.
Climatul familial favorabil dezvoltării și educației copilului
3.1.1. Crearea și menținea unui climat familial favorabil creșterii și dezvoltării copilului
3.1.2. Relațiile armonioase îngrijitor-copil
3.1.3. Tipuri de medii familiale şi stilul intercomunicării familiale
3.1.4. Impactul climatului familial asupra formării personalității copilului. Adaptarea mediului familial
la necesitățile copilului
3.1.5. Susţinerea copilului pentru schimbări majore. Contactul cu familia biologică sau schimbarea „familiei”
capitolul iii.2.
Stilurile de educație și disciplinarea copilului
3.2.1. Stiluri parentale de educație a
3.2.2. Specificul atitudinii materne și
3.2.3. Educația pozitivă – disciplinarea
3.2.4. Caracteristicile de vârstă ale copilului și disciplinarea
capitolul iii.3.
Comunicarea îngrijitor-copil
3.3.1. Esența comunicării
3.3.2. Limbajele de comunicare cu copilul
3.3.3. Comunicarea
3.3.4. Blocaje în comunicarea cu copilul
3.3.5. Comunicarea eficientă cu copilul
capitolul iii.4.
3.4.1. Stresul – surse, reacții și
3.4.2. Sindromul„arderii profesionale”
3.4.3. Stresul traumatic secundar
3.4.4. Strategii de prevenire și depășire a stresului și sindromului„arderii profesionale”
3.4.5. Furia – emoţie asociată stresului intens secundar
modulul iV.
sUPorTUl coPilUlUi aFlaT ÎN siTUație De risc
capitolul iV.1.
Problemele emoționale ale copilului
4.1.1. Sfera afectivă şi dezvoltarea abilităților emoţionale ale
4.1.2. Gestionarea crizelor de furie, nervozitate, iritabilitate
4.1.3. Gestionarea temerilor și fricilor
4.1.4. Depășirea trecutului traumatizant
Depășirea stărilor de tristețe și
Stimularea încrederii în
capitolul iV.2.
Dificultățile de comportament ale
4.2.1. Agresivitatea
4.2.2. Minciuna
4.2.3. Furtul
4.2.4. Comportamentul violent în mediul școlar (bullying)
4.2.5. Comportamentele conflictuale cu semenii
capitolul iV.3.
Susținerea copilului în activitățile de învățare
4.3.1. Dificultățile de învățare ale copilului și adaptarea școlară
4.3.2. Dificultățile de concentrare și menținere a
4.3.3. Strategii de motivare a copilului pentru învățare
capitolul iV.4.
Probleme de maturizare psihosexuală a copilului
Procesul de maturizare psihosexuală și educația sexuală a copilului
Comportamentele sexuale normale
Comportamentele psihosexuale atipice
Metodele de contracepție
40 de moduri de a încuraja
„Cartea vieții”
Exemple de exerciții pentru stimularea exprimării emoţiilor și pentru creşterea
Cele mai frecvente boli cu transmitere
Asistență parentală profesionistă
Casă de copii de tip familie
mmPsF
Convenția cu privire la Drepturile Copilului
Trauma reactivă de atașament
m o D U l U l
STANDARDELE INTERNAȚIONALE ȘI NAȚIONALE ÎN DOMENIUL PROTECȚIEI ȘI ÎNGRIJIRII COPIILOR AFLAȚI ÎN SITUAȚIE DE RISC ȘI A COPIILOR SEPARAȚI DE PĂRINȚI
Acest modul reprezintă platforma conceptuală a cursului de instruire care este bazat pe informarea audienților, cu privire la principiile de bază în domeniul protecției copilului.
Modulul își propune să dezvolte și să structureze cunoștințele profesioniștilor 1 referitor la conținutul principiilor fundamentale ale drepturilor copilului. În acest context, modulul urmărește să aducă la cunoștința practicienilor actualele viziuni, abordări strategice și de politici în sistemul de protecție a co- pilului, astfel încât aceștia să înțeleagă distribuirea rolurilor și funcțiilor diferitor entități, interconectarea și interdependența acțiunilor de protecție a copilului și, în mod special, locul și rolul fiecărui profesionist în cadrul serviciului, având la bază centrarea activității pe copil.
O atenție deosebită este acordată rolului profesioniștilor în managementul de caz al copilului, nu doar ca instrument de lucru, ci ca proces complex, participativ , pentru depășirea situației de risc pentru copil și/sau suportul acestuia.
1 Asistenți parentali profesioniști, părinți-educatori, specialiști din cadrul serviciilor de plasament temporar și a celor de zi, specialiști din cadrul structurilor teritoriale de asistență socială în domeniul protecției copiilor și a problemelor familiilor în situație de risc.
capitolul i.1.
În capitolul dat veți afla despre:
Ideile de bază ale Convenției ONU cu privire la Drepturile Copilului;
Esența Convențiilor Europene în domeniul protecției copilului;
Liniile Directoare ONU pentru îngrijirea alternativă a copiilor;
Standardele Consiliului Europei în domeniul promovării și protecției drepturilor copilului;
Strategiile-cheie pentru prestarea unor servicii cu adevărat prietenoase copilului.
În scopul asigurării implementării prevederilor Convenției Organizației Națiunilor Unite cu privire
la drepturile copilului, statele părți urmează să asigure o revizuire generală a legislației naționale. Este
necesar ca o asemenea revizuire să nu se limiteze doar la o analiză în parte a fiecărui articol al Convenției,
ci să prevadă și o analiză globală a acestui proces, care va sublinia interdependența și indivizibilitatea
drepturilor omului. Procesul de revizuire trebuie să fie continuu.
Implementarea eficientă a Convenției necesită o coordonare intersectorială semnificativă a activității pentru recunoașterea și respectarea drepturilor copilului de către toate autoritățile, la diferite niveluri, pre- cum între Guvern și societatea civilă cu implicarea, în particular, a copiilor și a reprezentanților tineretului. Se consideră necesar controlul strict al implementării Convenției, prevăzut de aceste mecanisme, prin intermediul cărora se realizează procesul conducerii societății la toate nivelurile.
Guvernul Republicii Moldova trebuie să promoveze la toate nivelurile și să respecte drepturile copilului, bazându-se pe o strategie națională unificată, cuprinzătoare care va lua în considerare necesitatea respectării drepturilor omului, în același timp, să pornească de la prevederile Convenției.
O atenție deosebită trebuie să se acorde identificării grupurilor de copii marginalizați, care se află în
situații de dificile.
Descentralizarea administrativă, prin transmiterea drepturilor și obligațiilor, delegarea funcțiilor de guvernare, nicidecum nu reduce responsabilitatea de bază a Guvernului statutlui-parte pentru îndeplini- rea obligațiunilor față de toți copiii, din jurisdicția sa, indiferent de forma de guvernare.
În toate circumstanțele, statul care a ratificat Convenția sau este parte la ea, păstrează responsabilitatea
pentru asigurarea respectării, în mod integral, a prevederilor Convenției pe tot teritoriul din jurisdicția sa. Realizând procesul de transmitere a drepturilor și obligațiilor, Statele-părți trebuie să asigure ca autoritățile, cărora li se transmit astfel de atribuții, să posede resurse financiare, umane și alte resurse necesare, care le vor permite în mod eficient să îndeplinească obligațiile pentru respectarea Convenției.
Guvernele Statelor-părți trebuie să păstreze funcțiile exclusive, care le vor permite să ceară de la autoritățile administrației publice centrale și locale, cărora le-au fost atribuite astfel de drepturi și obligații, respectarea deplină a Convenției; ele trebuie să formeze mecanisme permanente de observație, pentru a asigura respectarea și aplicarea Convenției față de toți copiii, care se află în jurisdicția lor, fără nici o discri- minare. Mai mult ca atât, trebuie să fie prevăzute garanții, care vor asigura ca descentralizarea sau transmi- terea atribuțiilor nu va duce la discriminare.
Principiile generale care au stat la baza Convenției sunt:
 Dreptul la viaţă, supravieţuire şi dezvoltare (Art. 6).
Dreptul la nediscriminare (Art. 2). Interesul superior a copilului (Art. 3).
 Dreptul la exprimare în acțiunile care îl vizează (Art. 12).
În activitatea sa, organele executive, legislative și judecătorești trebuie să asigure implementarea eficientă a Convenției în totalitate, și, în particular, a următoarelor articole, evidențiate în calitate de prin- cipii generale:
articolul 2: obligativitatea statelor să respecte și asigure toate drepturile, prevăzute de convenție pentru fiecare copil, care se află în jurisdicția sa, fără nici o discriminare. Această obligație de nondiscriminare solicită de la state identificarea activă a copiilor și grupurilor de copii care ar putea avea nevoie de măsuri speciale. Spre exemplu, Comitetul ONU pentru drepturile copilului subliniază, în particular, necesitatea culegerii datelor dezagregate, pentru a asigura identificarea cazurilor unei discrimi- nări reale sau potențiale. Rezolvarea problemelor de discriminare poate necesita modificări în domeniul legislativ și administrativ și în distribuirea resurselor, precum și măsuri în domeniul educațional în scopul modificării abordărilor.
Este necesar de subliniat că,aplicarea principiului non-discriminării, al accesului egal la drepturi nu presupune aplicarea pentru toți a aceluiași regim, este important de adoptat măsuri speciale în scopul scăderii influenței sau eliminării condițiilor care provoacă discriminarea.
articolul 3, pct. 1): acordarea atenției primare în asigurarea interesului superior al co- pilului în toate acțiunile. În acest articol se relatează despre acțiunile, întreprinse de către instituțiile private sau de stat de asistență socială, instanțele de judecată, autoritățile executive sau legislative. acest principiu necesită adoptarea măsurilor active la toate nivelurile autorității executive, legislative și judecătorești. Fiecare organ legislativ, executiv și judecătoresc sau instituție trebuie să se ghideze de principiul asigurării interesului superior al copilului, prin intermediul examinării sistematice a problematicii, în ce măsură hotărârile și acțiunile acestora ating sau vor atinge drepturile și interesele copiilor, în special, prin politica adoptată, prin măsuri administrative întreprinse sau hotărâri de judecată pronunțate.
articolul 6: dreptul firesc al copilului la viață și obligația statelor-părți de a asigura la maximum supraviețuirea și dezvoltarea sănătoasă a copilului. Statele-părți trebuie să înțeleagă expresia dezvoltarea armonioasă a copilului în sensul larg, în calitate de concept holisitic, care cuprin- de dezvoltarea fizică, mentală, spirituală, morală, psihologică și socială a copilului. Măsurile cores- punzătoare pentru implementare trebuie să fie direcționate spre asigurarea posibilităților dezvoltării tuturor copiilor.
articolul 12: dreptul copilul de a-și exprima în mod liber opiniile „privind toate aspectele ce vizează copilul” și acordarea atenției corespunzătoare opiniilor copilului. Acest principiu, care subliniază rolul copilului ca al unui participant activ al procesului de promovare a protecției și controlului privind realizarea acestui drept, se aplică în mod egal, în scopul implementării Convenției.
O experiență pozitivă este deschiderea pentru participarea copiilor în procesul de luare a deciziilor, la nivelul autorităților centrale. Pentru ca opiniile copiilor să fie luate în considerare în totalitate, este nece- sar de a permite accesul copiilor la toate etapele de elaborare a documentelor de politici. Simpla „ascul- tare” a opiniei copiilor – nu este un lucru dificil, dar acordarea atenției corespunzătoare opiniei copilului necesită transformări reale. Luarea în considerare a opiniei nu trebuie să fie un scop în sine, ci mai degrabă acea modalitate cu ajutorul căreia statele stabilesc cu copiii o interacțiune și manifestă mai multă grijă pentru realizarea drepturilor acestora.
Manifestările ocazionale sau regulate, prin organizarea sesiunilor Parlamentului copiilor, pot stimula activitatea și ridica nivelul general al cunoștințelor. Articolul 12 prevede necesitatea organizării sistema- tice și permanente a activităților de consultare a copiilor. Mai mult ca atât, implicarea copiilor și evidența opiniilor formulate de către aceștia nu trebuie să poarte un caracter pur simbolic, ci ar trebui să fie în- dreptate spre identificarea punctelor de vedere ale unui public reprezentativ. Punerea în pct. 1, art. 12 a accentului pe„întrebările ce vizează copilul”, presupune identificarea opiniilor unui grup concret de copiii, spre exemplu, copiii care au avut contact cu sistemul de justiție juvenilă - cu privire la reforma legislației în acest domeniu sau copii adoptați - cu privire la politici și legislația în domeniul adopției. Este important ca
autoritățile să stabilească legături directe cu copiii și nu doar contacte imediate, prin intermediul ONG-lor sau instituțiilor pentru drepturile omului.
Măsurile generale de implementare a Convenției cu privire la Drepturile Copilului sunt legate de legislație, precum și de măsurile nonjuridice. Măsurile legate de legislație sunt axate pe legislația primară (acte normative) și legislația secundară (prevederi, planuri de implementare, îndrumare, directive, etc.).
Convenția prevede protecţia de jure a drepturilor copilului şi realizarea de facto a acestora, asigurând implementarea prevederilor Convenției într-un proces continuu, pe termen lung şi multidimensional, prin delimitarea clară a responsabilităților între autoritățile centrale și locale.
Încorporarea directă a prevederilor Convenției contribuie la:
 consolidarea procesului de implementare a drepturilor copilului în legislaţia naţională, politici şi practici;
 conştientizarea necesității respectării drepturilor copilului la nivel central, local şi societate civilă;
 dezvoltarea culturii respectării drepturilor copilului;
 recunoaşterea statutului copiilor ca deţinători de drepturi;
 clarificarea statului Convenţiei în legislaţia naţională;
 eficienţa unei legi specifice („lex specialis derogat legi generali”);
 revocarea prevederilor care nu mai sunt valabile („lex posterior derogat legi priori”);
 legalitatea drepturilor (apărarea drepturilor în instanțele de judecată).
Necesitatea evaluării şi impactul acesteia asupra copilului:
 promovează aderarea la standardele drepturilor copilului;
 încurajează cooperarea în cadrul şi dintre departamente şi nivelele de administrare publică;
 facilitează crearea şi implementarea politicii bazate pe comunicarea informaţiilor;
 în mod corespunzător, ia în considerare şi reflectă drepturile copilului în toate legile şi politicile sectoriale („tendinţe de bază”).
Dificultăţi în implementarea CDC:
 reforma şi monitorizarea politicii deseori rămâne limitată la nivel central;
 stabilirea conexiunii dintre nivelele centrale, regionale şi locale ale administraţiei publice;
 abordări particulare ale unor chestiuni separate şi sectoare specifice;
 monitorizarea şi evaluarea practică neeficientă;
 discrepanţa dintre cercetare, politică şi practică;
 politici şi proceduri statice aflate în dificultăţi datorită dinamicii copilăriei;
 cultura sau capacitatea limitată pentru promovarea inovaţiilor în elaborarea politicii.
abordarea holistică și integrată oferită de cDc:
Pe lângă protecţia copilului:
promovează transparenţa şi evidenţa;
toate drepturile copilului sunt indivizibile şi interdependente;
economic, social, civil, cultural şi politic.
Principii generale şi măsuri de implementare:
9 Un cadru pentru analiza componentelor unui„sistem naţional de drepturi pentru copil”şi pentru îndrumarea implementării în practică;
Implementarea CDC ca o obligaţie juridică a Statelor:
Componentele neeficiente pot crea sau agrava vulnerabilitatea copilului;
Construieşte un sistem care identifică vulnerabilitatea copilului, redresează factorii de risc, creea- ză mecanisme de protecţie şi ajută copilul în crearea unei rezistenţe.
Posibilităţi pentru State:
9 CDC este un document politic care îndrumă spre pace, dezvoltare şi formare naţională.
La nivelul Consiliului Europei există un șir de Convenții menite să asigure respectarea drepturilor și protecția copilului, printre care:
Convenția pentru protecția drepturilor omului şi libertăților fundamentale (1950)
Convenția pentru protecția drepturilor omului și libertăților fundamentale este cunoscută ca fiind Convenție Europeană cu privire la drepturile omului, aceasta protejează drepturile civile și politicile și înglobează valorile de bază ale Consiliului Europei, statutând în articolul 1 că toate articolele Convenției trebuie să fie aplicate pentru fiecare persoană aflată în jurisdicția statelor membre.
Astfel, articolele cel mai frecvent invocate de către Curtea Europeană pentru Drepturile Omului, în scopul protecției drepturilor copiilor sunt:
 articolul 2 – dreptul la viață;
 articolul 3 – interzicerea torturii;
 articolul 4 – interzicerea sclaviei și muncii forțate;
 articolul 5 – dreptul la libertate și securitate;
 articolul 6 – dreptul la un proces echitabil;
 articolul 8 – respectul pentru viața privată și viața de familie.
Majoritatea cazurilor din jurisprudența CEDO, referitor la violența împotriva copiilor, se referă la pe- deapsa corporală, însă au o relevanță directă cu privire la toate formele de violență împotriva copilului.
Carta Socială Europeană (1961)
Carta Socială Europeană complementează Convenția pentru Drepturile Omului pe domeniul dreptu- rilor economice și sociale. Carta reprezintă tratatul european de bază care securizează drepturile copilului și, într-un amplu șir de circumstanțe garantează drepturile copilului de la naștere până la atingerea majoratului.
Carta Socială Europeană Revizuită (1996)
Carta Socială Europeană Revizuită treptat, înlocuiește Carta Socială Europeană. Multe dintre preve- derile sale au o relevanță specifică pentru copii, cum ar fi spre exemplu, articolul 16 – dreptul familiei la protecție socială, legală și economică, care protejează drepturile copilului, în calitate de membru al famili- ei, precum și articolul 11 – dreptul la protecția sănătății.
Drepturi referitoare exclusiv la copii sunt:
 articolul 7 – dreptul copiilor și tinerilor la protecție;
 articolul 17 – dreptul copiilor și tinerilor la protecție socială, legală și economică.
Prin articolul 17.1 în Carta Socială Europeană Revizuită sunt integrate toate drepturile garantate de către Convenția ONU cu privire la drepturile copilului.
Convenția Europeană Pentru Prevenirea Torturii şi Tratamentelor sau Pedepselor Inumane sau Degradante (1987)
Această Convenție prevede un mecanism preventiv non-judiciar pentru a proteja persoane- le din instituțiile de tip închis. Mecanismul respectiv se bazează pe sistemul de vizite realizate de către Comitetul European pentru prevenirea torturii și tratamentelor sau pedepselor inumane sau degradante. Comitetul, în mod frecvent și sistematic vizitează instituțiile în care sunt plasate per- soanele tinere, cum ar fi: instituțiile pentru tinerii infractori, secțiile de poliție, închisorile, instituțiile de plasament social etc. În acest context, Comitetul a elaborat un set de standarde pentru protecția adolescenților privați de libertate.
Convenția privind protecția copiilor împotriva exploatării sexuale şi a abuzurilor sexuale (2007)
Convenția privind protecția copiilor împotriva exploatării sexuale și a abuzurilor sexuale este primul tratat internațional care incriminează abuzul sexual.
Măsurile de prevenire prevăzute de Convenție includ verificarea, recrutarea și instruirea persoanelor care sunt în contact cu copiii, sensibilizarea copiilor cu privire la riscuri și informarea lor referitor la cum se pot proteja, precum și măsuri de monitorizare a abuzatorilor și potențialilor abuzatori.
Convenția de asemenea stabilește necesitatea implementării programelor de suport pentru victime și necesitatea instituirii liniilor telefonice de suport pentru copii.
Convenția garantează că anumite tipuri de comportament sunt clasificate ca infracțiuni penale și in- criminează utilizarea noilor tehnologii informaționale, în scopul prejudicierii sau abuzului sexual al copiilor.
În scopul combaterii turismului sexual, convenția stabilește că indivizii pot fi trași la răspundere penală pentru unele infracțiuni comise peste hotare, atunci când făptașul se reîntoarce în țara sa de reședință.
Convenția Consiliului Europei privind acțiunea împotriva traficului de ființe umane (2005)
Convenția Consiliului Europei privind acțiunea împotriva traficului de ființe umane recunoaște că toate formele traficului de ființe umane sunt încălcări ale drepturilor omului și solicită statelor să asigure protecția victimelor, indiferent că sunt bărbați, femei sau copii. Convenția se aplică tuturor formelor de exploatare, indiferent daca este sexuală, fizică sau servicii forțate. Prevederile specifice iau în considerare vulnerabilitatea copiilor și necesitatea protecției și asistenței speciale a acestora.
Alte convenții ale Consiliului Europei relevante pentru drepturile copilului sunt:
Convenția Consiliului Europei cu privire la prevenirea şi combaterea violenței împotriva fe- meilor şi violenței domestice (2011);
Convenția Europeană privind adopția copiilor revizuită (2008).
1.1.3. liniile Directoare oNU pentru îngrijirea alternativă a copiilor (adoptate la 64-a adunare Generală)
Scopul Liniilor Directoare constă în îmbunătăţirea punerii în aplicare a Convenţiei cu privire la Drep- turile Copilului, precum şi a prevederilor relevante din alte instrumente internaţionale privind protecţia şi bunăstarea copiilor, care sunt lipsiţi de îngrijire părintească sau care sunt expuşi riscului de a ajunge într-o astfel de situaţie.
Obiectivele Liniilor Directoare sunt:
 sprijinirea eforturilor de menţinere a copiilor în îngrijirea familiei lor sau readucerea lor în familie;
 asigurarea aplicării celor mai potrivite forme de îngrijire alternativă, care să promoveze dezvolta- rea armonioasă şi completă a copilului;
 asistarea şi încurajarea guvernelor pentru a-şi pune în aplicare responsabilităţile şi obligaţiile;
 orientarea politicilor, deciziilor şi activităţilor tuturor părţilor interesate din sectorul public şi pri- vat, inclusiv societatea civilă, în protecţia socială şi bunăstarea copilului.
În scopul asigurării implementării liniilor Directoare oNU, statele sunt responsabile:
 să aloce resurse umane şi financiare pentru a asigura punerea în aplicare optimă şi progresivă, în timp util;
 să faciliteze cooperarea între toate autorităţile relevante şi integrarea problemelor legate de bu- năstarea copilului şi a familiei în cadrul tuturor ministerelor implicate;
 să solicite cooperare internaţională pentru punerea în aplicare. În cazul acordării de asistenţă, entităţile străine trebuie să se abţină de la orice iniţiativă incompatibilă cu Liniile Directoare.
Principiile fundamentale pentru Liniile Directoare
1. Familia este mediul natural pentru creșterea, bunăstarea și protecţia copilului, iar statul trebu- ie asigure accesul familiilor la forme de sprijin.
2. Deciziile luate, pe fiecare caz individual al copilului, sunt bazate pe interesul suprem al copilu- lui, conform principiului nediscriminării, ținând cont de particularităţile culturale și perspecti- va de gen, dreptul de a fi consultat și de a-i fi luate în considerare opiniile, conform dezvoltării capacităţilor sale.
3. Dificultățile financiare, materiale constituie un semnal pentru necesitatea de a oferi sprijin adecvat familiei, dar nu justificare pentru separarea unui copil de îngrijirea părintească sau împiedicarea reintegrării sale.
4. Separarea copilului de familie este măsură de ultimă instanţă, temporară, de scurtă durată. Decizia de separare a copilului trebuie revizuită periodic, aproape de locul de reședinţă.
5. Limitarea aplicării îngrijirii rezidenţiale ca formă de protecție a copilului, doar în cazurile cînd este cea mai potrivită formă de protecție, necesară și constructivă pentru copil și în interesul său suprem. Îngrijirea copiilor mici (3 ani) trebuie să fie asigurată doar în medii familiale.
6. Dezvoltarea serviciilor alternative în contextul unei strategii globale de dezinstituţionalizare, cu obiective și scopuri precise.
7. Stabilirea standardelor de îngrijire pentru instituţiile rezidenţiale, care să asigure calitate și con- diţii favorabile pentru dezvoltarea copilului, precum îngrijirea individualizată și în grupuri mici.
8. Abordarea copiilor din îngrijire alternativă cu demnitate, respect, protecţie de abuz, negli- jare, exploatare din partea îngrijitorilor, a semenilor sau a terţelor părţi.
Domeniile de aplicare ale Liniilor Directoare sunt:
 îngrijire alternativă formală pentru persoane cu vârsta sub 18 ani, excepţie – majoratul atins mai devreme, conform legislaţiei aplicabile pentru copil;
 îngrijire neformală, acordând atenţie rolului important al familiei extinse şi comunităţii, obliga- ţiilor statului faţă de copii care nu sunt în grija părinţilor sau a îngrijitorilor legali, cum prevede Convenţia ONU;
 tinerilor aflați în îngrijire alternativă şi care, după caz, au nevoie de îngrijire sau de sprijin pentru o perioadă de tranziţie după atingerea vârstei de majorat, conform legislaţiei aplicabile;
 autorităţile competente, alte părţi interesate sunt încurajate să facă uz de LD, după caz, în in- ternate, spitale, centre pentru copii cu dizabilităţi, tabere, în alte locuri care pot fi responsabile pentru îngrijirea copiilor.
Totodată, Liniile Directoare nu se extind asupra următoarelor domenii:
persoanelor cu vârsta sub 18 ani, care sunt private de libertate a căror situaţie este reglementată de Regulile minime standard ale Naţiunilor Unite pentru administrarea justiţiei juvenile şi de Regulamentul Naţiunilor Unite pentru protecţia minorilor privaţi de libertate;
îngrijirii de către părinţi adoptivi, în cazul în care copilul este deja adoptat, moment din care copilul este considerat a fi în îngrijire părintească (se aplică totuşi în cazul preadopţiei sau plasării pentru potrivire a unui copil la viitorii părinţi adoptivi);
aranjamentelor neformale, prin care un copil stă în mod voluntar cu rude sau prieteni în scopuri recreative.
Notă pentru profesionişti:
În scopul prevenirii separării copiilor de mediul familial și necesității plasamentului acestuia în forme alternative de îngrijire, Liniile Directoare accentuează pentru autoritățile cu competențe în domeniul protecției copilului măsuri de prevenire, cum ar fi:
 promovarea îngrijirii părinteşti: politici/programe sociale orientate spre familie, consolida-
rea capacităţilor și sprijin în îndeplinirea responsabilităţilor; politici de abilitare/pregătire
a tinerilor; măsuri de protecţie socială cu Servicii de consolidare și susţinere a familiei, de îngrijire și sprijin pentru familii monoparentale și părinţi adolescenţi.
 prevenirea separării copilului de familie: criterii adecvate pentru evaluarea situaţiei copilului
și a familiei. Separarea sau reintegrarea trebuie să fie bazată pe evaluarea profesioniștilor
instruiţi și calificaţi; programe de sprijin pentru părinţi adolescenţi; Consiliere și asistenţă socială pentru părinţii care vor sa abandoneze copilul.
 promovarea reintegrării copilului în familie: reintegrarea este un proces treptat și suprave- gheat, însoţit de acţiuni de sprijin, care să ţină cont de vârsta copilului, nevoile și capa- cităţile de evoluţie, cauzele separării.
Concomitent, Liniile Directoare stabilesc că îngrijirea alternativă a copiilor trebuie realizată cu res- pectarea următoarelor aspecte:
1. Îngrijirea alternativă este bazată pe evaluare, planificare şi revizuire riguroasă, de către structurile competente şi prin mecanisme stabilite, desfăşurate individual, de personal calificat în echipă multidisciplinară.
2. Evaluarea situației copilului și a familiei ia în considerare siguranţa şi bunăstarea imediată a copi- lului, îngrijirea şi dezvoltarea pe termen mai lung, acoperă caracteristicile personale şi de dezvol- tare a copilului, originea etnică, culturală, lingvistică şi religioasă, mediul familial şi social, anam- neza medicală, precum şi orice nevoi speciale.
3. Decizia privind plasarea în îngrijirea alternativă a copilului implică consultarea completă cu copi- lul la toate etapele, precum şi cu părinţii sau tutorii legali.
4. Organizarea îngrijirii rezidențiale se face doar în baza unor instituţii mici, aproape de nevoile copiilor, mediu cât mai aproape de familie și este pe termen temporar.
5. Asigurarea permanenţei îngrijirii, fără întârziere exagerată la reintegrarea în familia biologică sau extinsă.
6. Evitarea schimbării frecvente a formei de protecție a copilului, care este în detrimentul dezvol- tării copilului şi capacităţii de a-şi forma legături de ataşament.
7. Pregătirea copilului pentru toate modificările mediului de îngrijire, care rezultă din procesele de planificare şi de analiză.
8. Organizarea și funcționarea serviciilor de îngrijire alternativă a copiilor trebuie să se bazeze pe standarde minime de calitate.
9. Asigurarea protecției copilului în îngrijire alternativă de abuz, neglijare și exploatare.
10. Organizarea în îngrijire alternativă a unui mecanism cunoscut, eficient şi imparţial de notificare a plângerilor, care să includă consultarea iniţială, reacţii de răspuns.
În scopul asigurării implementării eficiente a convențiilor europene care vizează drepturile copi- lului, Consiliul Europei dispune de o bază extrem de largă de standarde. În mod special, acestea sunt expuse sub formă de recomandări a Cabinetului de Miniștri a Consiliului Europei – peste 40 de reco- mandări.
Printre cele mai relevante recomandări putem menționa:
ª Recomandarea CM/Rec (2011) 12 privind drepturile copilului și servicii sociale prietenoase copi- ilor și familiilor;
ª Recomandarea CM/Rec (2005)/5 cu privire la drepturile copiilor plasați în instituții rezidențiale;
ª Recomandarea CM/Rec (2012)/2 cu privire la participarea copiilor și tinerilor sub vârsta de 18 ani;
ª Recomandarea CM/Rec (2002) 8 cu privire la îngrijirea de zi a copiilor;
ª Recomandarea CM/Rec (2009) 10 pentru statele membre privind strategii naționale integrate pentru protecția copiilor împotriva violenței;
ª Recomandarea CM/Rec (2009) 5 privind măsurile de protecție a copiilor împotriva conținutului și comportamentului dăunător și promovarea participării active a copiilor în noul mediu informațional și de comunicare;
ª Recomandarea CM/Rec (2006) 19 privind politicile pentru suportul parentalității pozitive;
ª Recomandarea CM/Rec (2002) 12 cu privire la educația pentru cetățenie democratică;
ª Recomandarea CM/Rec (2010) 2 privind dezinstituționalizarea și traiul în comunitatea copiilor cu dizabilități;
ª Recomandarea No.R (98) 8 cu privire la participarea copiilor în viața familială și socială;
ª Recomandarea No.R (98) 1 privind medierea familială;
ª Recomandarea No.R (94) 14 privind politicile familiale coerente și integrate;
ª Recomandarea No.R (9) 2 privind aspectele medico-sociale ale abuzului față de copii;
ª Recomandarea No.R (91) 9 privind măsurile de urgență în problemele familiale;
ª Recomandarea No.R (90) 2 privind măsurile sociale în contextul violenței în familie.
Recomandarea privind drepturile copilului şi serviciile sociale prietenoase copiilor şi familiilor abordează drepturile copiilor în planificarea, prestarea și evaluarea serviciilor sociale, care trebuie să fie adaptate la necesitățile lor, precum și celor ale familiilor lor. Această recomandare se bazează pe principiul superior al copilului și pe drepturile copilului la asistență, participare și protecție.
Recomandarea se aplică tuturor copiilor fără discriminare indiferent de motivul din care aceștia pot intra în contact cu serviciile sociale, precum și a tuturor deciziilor serviciilor sociale, care ar putea să le afec- teze viața în mod direct sau indirect.
Printre definițiile oferite de Recomandare pot fi evidențiate:
1. termenul „servicii sociale”, care se referă la o gamă inclusivă de servicii adresate satisfacerii necesităților sociale generale, precum și serviciile sociale personale, prestate de către entități publice sau private. În timp ce primul grup de servicii se referă la servicii universale standardizate prestate persoanelor, în calitate de membri ai unei categorii, celălalt grup de servicii este unul „specific necesităților” și este adresat unor necesități particulare ale beneficiarilor;
2. termenul„servicii sociale pentru copii și familii”, care se referă la un set de măsuri și activități me- nite să satisfacă necesitățile sociale generale sau individuale ale copilului și/sau familiei. Aceste servicii sunt concepute pentru a satisface diferite necesități ale copiilor și familiilor, fiind grupate în servicii sociale generale specializate și intensive, prestate la diferite nivele;
3. termenul „servicii sociale prietenoase copilului”, care se referă la servicii sociale care respectă și protejează drepturile fiecărui copil, inclusiv dreptul la asistență, participare și protecție, precum și principiului interesului superior al copilului.
Recomandarea se bazează pe trei principii fundamentale:
1. respectarea interesului superior al copilului
În mod special se menționează că serviciile sociale pentru copii și familie trebuie să țintească către dezvoltarea integrală a potențialului copilului și să recunoască necesitatea copilului de a fi cultivat/crescut, recunoscut, împuternicit/abilitat și să aibă o educație/dezvoltare structurată. Serviciile sociale trebuie să asigure calitatea interacțiunii cu copiii și familiile inclusiv:
respectarea demnității copilului și familiei acestuia, care asigură că acest copil este tratat cu în- grijire, sensibilitate, corectitudine și respect;
protecția de toate tipurile de discriminare;
incluziunea socială, în scopul asigurării oportunităților egale și rezultatelor pozitive pentru toți copiii, inclusiv cei din grupurile vulnerabile;
depășirea stigmatizării anumitor grupuri de copii care se confruntă cu prejudecățile sociale, prin suportul în dezvoltarea unei autopercepții pozitive și respect de sine;
evitarea dependenței de servicii, prin încurajarea autonomiei, activismului copilului și familiei;
Dreptul copilului la participare
Conform Recomandării participarea în prestarea serviciilor sociale pentru copii și familii poate avea loc la diferite nivele, atât în mod individual cât și în grup:
a. participare consultativă, recunoscându-se că acești copii dețin expertiză și viziuni care urmează să completeze și să influențeze luarea deciziei de către adulți;
b. participare cooperantă, oferindu-se copiilor oportunitatea de a fi implicați activ în orice etapă de luare a deciziei, formularea inițiativelor, proiectelor sau prestarea serviciilor;
c. participarea copilului, facilitându-se inițiativa copiilor și propria lor pledoarie referitor la diferitele activități și servicii stabilite, în vederea satisfacerii necesităților lor.
În toate procesele unde serviciile sociale sunt prestate copiilor, aceştia trebuie să aibă dreptul:
 să fie informați, într-o manieră prietenoasă copilului, cu privire la dreptul lor de a beneficia de servicii sociale, despre serviciile disponibile, precum și despre posibilele consecințe ale unor acțiuni alternative;
 să primească toată informația relevantă cu privire la situație lor;
 să beneficieze de suport pentru ași exprima opiniile;
 să fie ascultați;
 să aibă opiniile proprii luate în considerație în procesul de luare a deciziilor, în conformitate cu vârsta și nivelul lor de maturitate;
 să fie informați despre deciziile luate, precum și referitor la faptul în ce măsură opiniile lor au fost luate în considerare.
De asemenea, în Recomandare se atrage atenție asupra faptului că dreptul de a fi ascultat este un drept al copilului - nu o obligație pentru copil.
Totodată, parteneriatul cu părinții și implicarea părinților în prestarea serviciilor sociale individuali- zate pentru copii și familii urmează să fie asigurate fără a diminua dreptul copilului de a fi auzit și tratat cu seriozitate.
Dreptul copilului la protecție
Conform Recomandării, serviciile sociale pentru copii și familii urmează să asigure protecția co- piilor de toate formele de neglijare, abuz, violență și exploatare prin măsuri preventive, precum și prin intervenții adecvate și efective. Aceste intervenții trebuie să urmărească păstrarea unității și solidității fa- miliei. Menținerea unității familiale însă nu trebuie să reprezinte un scop în sine. Uneori este în interesul superior al copilului să fie separat de părinți, în special, în situațiile când aceștia sunt implicați în abuz sau violență asupra copilului. Totodată, urmează a fi identificate posibilități de înlăturare a abuzatorului din familie, în schimbul separării copilului de familie.
Prestarea serviciilor sociale pentru copii și familii în scopul protecției copiilor vulnerabili urmează să se bazeze pe următoarele principii:
 Prevenirea și intervenția timpurie.
 Parteneriat cu părinții focusat pe copil.
 Evaluarea atentă a necesităților individuale a copilului în ce privește factorii protectori (in- clusiv punctele forte) precum și factorii de risc prezenți în mediul social al copilului.
 Prevenirea revictimizării copilului.
După expunerea principiilor, Recomandarea descrie elementele conceptuale ale unui sistem de servicii sociale pentru copii, din perspectiva nivelului de specializare a acestora și respectarea principiului subsidiarității.
1. servicii sociale generale
Serviciile sociale generale pentru copii și familii trebuie să ofere un șir de acțiuni preventive, com- prehensive și receptive cu accent special pe copiii ale căror drepturi sunt încălcate și familiile cu cele mai mari necesități. Acestea trebuie să includă:
garantarea accesului copiilor la servicii de consiliere de calitate, educație preșcolară și antepreșcolară, activități recreative și culturale etc., ținând cont de încadrarea părinților pe piața forței de muncă;
satisfacerea necesităților de bază ale copiilor și familiilor aflate în situații de sărăcie, prin măsuri de asistență financiară, subsidii pentru spațiu locativ și accesul tuturor copiilor la servicii de sănă- tate și educație;
servicii de suport pentru consilierii de familie și programe pentru consolidarea abilităților parentale;
sisteme integrate de intervenție timpurie eficientă în situațiile de abuz și neglijare a copiilor, inclusiv dezvoltarea planurilor individuale de suport pentru fiecare copil;
dezvoltarea serviciilor ajustate la necesitățile speciale ale copiilor cu dizabilități și familiilor lor, în scopul traiului independent și participării depline în viața de zi cu zi;
implementarea programelor efective de prevenire a criminalității, abuzului de substanțe și alte comportamente de risc, precum și implementarea măsurilor pentru eliminarea elementelor to- xice din mediul social al copilului.
Serviciile sociale specializate urmează să fie disponibile pentru a asigura intervenții imediate în ca- zurile de urgență, în vederea depășirii impactului experiențelor negative din copilărie și oferirea suportului social și psihologic copiilor și familiilor acestora. Aceste servicii sau programe multidisciplinare trebuie să se bazeze pe evaluarea necesităților individuale ale copiilor. Acestea urmează să includă servicii pentru copii și părinți care sunt:
victime ale violenței fizice sau emoționale,a abuzului și neglijării, inclusiv cazurile cînd copiii sunt martori ai violenței domestice sau altor tipuri de violență;
victime ale abuzului și exploatării sexuale;
părinți care au nevoie de dezvoltare a capacităților parentale, spre exemplu, din cauza practici parentale abuzive sau deficiente;
copii cu dizabilități cognitive, de comunicare sau fizice;
copii cu deficiențe de comportament sau emoțional, inclusiv comportament antisocial (spre exemplu, agresivitate, comportament sexual inadecvat) abuz sexual sau tulburări mintale.
servicii sociale intensive
Atunci când deciziile privind separarea copilului de familie și îngrijirea alternativă nu pot fi evitate, principiul corespunderii necesităților copilului identificate printr-o evaluare riguroasă trebuie să fie facto- rul determinant în luarea fiecărei decizii individuale. Serviciile sociale intensive urmează să se bazeze pe următoarele principii:
1. existența standardelor de calitate a îngrijirii, inclusiv regulilor privind drepturile copilului;
2. situația copiilor din îngrijirea alternativă urmează a fi revizuită cu regularitate, în scopul reintegră- rii copilului în familie și societate prin prestarea unor servicii de post plasament;
3. este necesară dezvoltarea programelor de dezinstituționalizare, în coordonare cu eforturile de majorare a numărului serviciilor în bază de familie sau comunitate, în special, pentru copiii până la trei ani și copiii cu dizabilități;
4. servicii intensive de scurtă durată trebuie să fie disponibile în calitate de suport pentru familie, spre exemplu, pentru cazurile de acutizare a stării psihoemoționale, în scop de investigații, me- dicale sau diagnostic, sau în scop de răgaz;
5. dezvoltarea alternativelor pentru privarea de libertate a copiilor care sunt în conflict cu legea.
Recomandarea propune 10 Strategii - cheie pentru prestarea unor servicii cu adevărat prietenoase copilului:
ª Informare şi consultare
Diseminarea informației privind dreptul de a beneficia de servicii sociale și disponibilitatea acestora urmează a fi efectuată în mod transparent și într-un limbaj prietenos copiilor. Sensibilizarea urmează a fi efectuată prin campanii informaționale, precum și servicii de informare care trebuie să țintească cei mai vulnerabili copii. În acest context, de la primul contact cu sistemul de servicii sociale, copiii și familiile aces- tora urmează a fi prompt informate despre:
a. drepturile lor la servicii și instrumentele disponibile pentru a depăși încălcarea acestor drepturi;
b. tipul de servicii disponibile și procedura prin care acestea sunt prestate;
c. rolul pe care îl poate avea copilul la diferite etape procedurale.
ª Accesibilitatea serviciilor
În calitate de deținători ai drepturilor sociale, copiii trebuie să aibă acces egal la servicii sociale. Acest fapt presupune întreprinderea măsurilor pentru a asigura:
a. existența, în măsura posibilității, a unui punct unic de acces la diferite oferte de servicii sociale, care să activeze într-o manieră prietenoasă copilului;
b. reacție promptă la problemele cu care se pot confrunta copiii și familiile lor în accesarea servici- ilor, în special, în cazurile de urgență;
c. flexibilitate referitor la orarul de lucru și accesibilitatea geografică prin disponibilitatea unor ser- vicii mobile;
d. traducerea informațiilor în diferite limbi de circulație și utilizarea eficientă a tehnologiilor informaționale;
e. proiectarea și organizarea spațiilor serviciilor sociale adaptate la necesitățile speciale ale persoa- nelor cu diferite dizabilități.
ª Disponibilitate
Disponibilitatea serviciilor sociale pentru copii și familii la diferite niveluri este un element cheie pentru a satisface necesitățile diferite ale copiilor și părinților, la diferite etape și situații ale vieții lor, astfel încât:
a. serviciile sociale să fie prestate în conformitate cu evaluarea atentă a necesităților pentru servicii generale, specializate sau intensive;
b. revizuirea periodică a tipului, volumului și obiectivelor serviciilor prestate să fie realizată în scopul asigurării flexibilității și sensibilității la schimbarea necesităților.
ª Corespunderea
Serviciile sociale urmează a fi prestate în baza corespunderii acestora necesităților fiecărui copil și fi- ecărei familii, la un anumit moment, ținând cont de viitorul copilului și necesitatea respectării și promovă- rii altor drepturi ale copilului legate de accesul la servicii de sănătate, educație, recreare etc. Astfel, nivelul de corespundere a serviciilor trebuie să fie bazat pe planificarea și potrivirea serviciilor cu necesitățile in- dividuale, inclusiv evaluarea rezultatelor pentru copil și, în caz de necesitate, revizuirea asistenței propuse.
ª Interdisciplinaritatea şi colaborarea multisectorială
Copiii și familiile cu necesități multiple și complexe trebuie să beneficieze de servicii coordonate de către profesioniști, care să coopereze în diferite sectoare: educație, sănătate, serviciile sociale, organele de drept. În acest context, urmează a fi stabilit un cadru comun de evaluare și protocoale intersectoriale, în special, în cazul copiilor aflați în situație de risc, precum și în cazul copiilor victime ale abuzului sau violenței, în scopul evitării revictimizării copiilor.
ª Competența profesională: instruire, supervizare şi responsabilitate
Tot personalul care lucrează cu sau pentru copii trebuie să aibă cunoștințe profesionale adecvate în domeniul drepturilor copilului și drepturilor omului, bazate pe conținutul tratatelor internaționale în do- meniu, astfel încât să fie instituit și menținut un climat de cultură a drepturilor copilului în serviciile sociale.
De asemenea, toți profesioniștii trebuie să fie instruiți pentru a deține abilități de identificare a sem- nelor de abuz și neglijare a copilului, precum și utilizarea mecanismelor de referire și raportare.
Totodată, profesioniștii trebuie să beneficieze de instruiri pentru dezvoltarea abilităților de utilizare
a metodelor participative în lucrul cu copiii și familiile, inclusiv instruiri în dezvoltarea abilităților de comu-
nicare cu copiii de diferite vârste și nivel de dezvoltare, copii în situații deosebit de vulnerabile. Specialiștii
care lucrează direct cu copiii trebuie să dețină competențe în stabilirea și menținerea relațiilor de încrede- re cu copiii, bazate pe respect mutual, confidențialitate și atitudine prietenoasă.
Responsabilitatea profesională urmează a fi asigurată prin proceduri de lucru clar definite, precum
și de respectarea codurilor deontologice. Profesioniștii trebuie să beneficieze de suport prin supervizarea individuală sau de grup, schimb de experiență și bune practici.
În prestarea tuturor serviciilor sociale, în primul rând trebuie să se țină cont de siguranța copilului, în special, în situațiile intervențiilor de urgență, când există riscul victimizării repetate, context în care urmea- ză a fi instituit un sistem de raportare obligatoriu către serviciile sociale sau alte autorități. De asemenea, personalul care lucrează cu și pentru copii urmează să fie supravegheat, și, în caz de necesitate, evaluat complex. În procesul de recrutare a personalului, trebuie să fie asigurat faptul că persoanele corespund pentru lucrul cu copiii (spre exemplu: verificarea cazierului judiciar). Referitor la spațiile serviciilor sociale, acestea trebuie să fie sigure din punct de vedere a stării clădirilor și echipamentului, precum și din alte aspecte ale mediului fizic și social.
Dreptul la confidențialitate şi viață privată
Viața privată și datele personale ale copiilor care beneficiază de servicii sociale trebuie să fie protejate conform legislației. În special, urmează a fi prevenită încălcarea dreptului la viață privată de către mass-media, atât prin măsuri legislative, cât și prin mecanisme de automonitorizare a mass- media. Pe de altă parte, urmează să fie aplicate reguli restrictive privind accesul la sau transmiterea informațiilor și documentelor ce conțin date personale sensibile referitoare la copil, astfel încât volu- mul informațiilor transmise urmează să fie strict limitat la datele care sunt necesare pentru atingerea scopului asistenței.
ª Mecanisme privind depunerea plângerilor şi revizuirea deciziilor care vizează copilul
Este necesară dezvoltarea și implementarea mecanismelor de reexaminare a rezultatelor, deciziilor
luate privind asistența copiilor, inclusiv la solicitarea copiilor sau părinților acestora. Totodată, trebuie să existe o procedură clară de depunere a plângerilor către o entitate independentă și imparțială, inclusiv prin facilitarea exercitării dreptului de depunere a plângerii de către copii și întreprinderea măsurilor pen- tru informarea cât mai largă a copiilor și părinților despre dreptul de depunere a plângerilor și dreptul de
a solicita revizuirea deciziilor privind asistența și protecția acordată copiilor.
ª Standarde de calitate, monitorizare şi evaluare
Toate serviciile sociale pentru copii trebuie să dispună de standarde de calitate, care să reflecte politicile și bunele practici în domeniu. Prestatorii de servicii sociale urmează a fi acreditați și înregistrați de către autoritățile competente conform unei legislații naționale clare. În baza acestora urmează să fie implementat un mecanism eficient de monitorizare și evaluare care trebuie să includă:
a. evaluarea periodică internă a serviciilor sociale bazată pe reguli și criterii stricte și transparente;
b. evaluarea independentă externă, cu implicarea copiilor și părinților în procesul de evaluare a serviciilor sociale și asigurarea accesului publicului la rezultatele evaluării;
c. asigurarea accesului deplin al organizațiilor societății civile care activează în domeniul promovă- rii și protecție drepturilor copilului, în procesul de monitorizare a serviciilor.
recomandarea cm/rec (2005)/5 cu privire la drepturile copiilor plasați în instituții rezidențiale
Această Recomandare a Cabinetului de Miniștri și al Consiliului Europei a fost adoptată în anul 2005, stipulând că va fi necesar plasamentul unor copii în afara familiei, ținând cont de faptul că în cazul alegerii tipului plasamentului trebuie, în primul rând, să se țină cont de necesitățile și interesul superior al copilului și, după caz, opinia copilului, Toți copiii, care sunt plasați în afara familiilor, în special, cei care sunt plasați în instituții, trebuie să crească cu demnitate, în cele mai bune condiții posibile, fără a fi marginalizați atât în perioada copilăriei, cât și în viața de adult. Acești copii nu trebuie să întâmpine obstacole în a deveni cetățeni cu drepturi depline ai societății europene.
1. Principii de bază
Cu referire la principiile de bază incluse în Recomandare dincolo de principiile universale, cum ar fi subsidiaritatea, interesul superior al copilului, nondiscriminarea și luarea în considerare a opiniei copilului, este important să menționăm următoarele:
plasamentul nu trebuie să dureze mai mult decât este necesar și urmează a fi supus revizuirii pe- riodice, din perspectiva interesului superior al copilului, context în care părinții trebuie să benefi- cieze de tot suportul posibil, în vederea reintegrării armonioase a copilului în familiei și societate;
copilul care părăsește plasamentul trebuie să beneficieze de evaluarea necesităților sale și ser- vicii corespunzătoare de post-plasament, în scopul asigurării și reintegrării copilului în familiei și societate;
familia copilului trebuie să fie implicată în planificarea și organizarea plasamentului copilului, dacă este posibil;
orice măsuri de control sau disciplinare care ar putea fi utilizate în instituțiile rezidențiale, inclusiv cele destinate prevenirii autovătămării sau vătămării altora trebuie să se bazeze pe reglementări publice și standarde aprobate;
în cazul în care revenirea copilului în familie nu este posibilă, alte măsuri de îngrijire sau continu- area plasamentului urmează a fi prevăzute luând în considerare doleanțele copilului și continui- tatea drumului său în viață, precum și satisfacerea necesităților personale.
Drepturi specifice pentru copiii care locuiesc în instituții rezidențiale
Pentru asigurarea respectării principiilor de bază și a drepturilor fundamentale ale copilului, Reco- mandarea stabilește o serie de drepturi specifice care urmează a fi recunoscute pentru copiii care locuiesc în instituții rezidențiale, printre care menționăm:
a. dreptul copilului de a fi plasat numai în scopul satisfacerii necesităților care au fost identificate ca fiind imperative, în baza unei evaluări multidisciplinare;
b. dreptul copilului de a menține contacte regulate cu membrii familiei și alte persoane importan- te pentru copil;
c. dreptul fraților, în măsura posibilităților de a locui împreună sau de a menține contacte regulate;
d. dreptul copilului la viață privată, inclusiv acces la persoana în care are încredere sau o entitate competentă, pentru a primi sfaturi confidențiale referitor la drepturile sale;
e. dreptul la respectarea demnității umane și integrității fizice a copilului, în special, dreptul la ati- tudine umană și non-degradantă și educație nonviolentă, inclusiv protecție împotriva pedepsei corporale și a tuturor formelor de abuz;
f. dreptul copilului de a fi pregătit pentru a deveni un membru responsabil și activ al societății prin joacă, sport, activități culturale, educație neformală și asumarea treptată a responsabilităților;
dreptul copilului de a participa în procesul de luare a deciziilor care îl privesc și a celor referitoare la condițiile de trai în instituție;
dreptul copilului de a fi informat despre drepturile sale și regulile din cadrul instituției rezidențiale într-o manieră prietenoasă;
dreptul copilului de a depune plângeri către o autoritate cunoscută, imparțială și independentă, în vederea revendicării drepturilor sale fundamentale.
linii directoare și standarde de calitate
În scopul asigurării implementării principiilor și drepturilor menționate mai sus, Recomandarea conține o serie de Linii directoare și standarde de calitate, dintre care necesită a fi evidențiate următoarele:
a. urmează a fi acordată prioritate sănătății fizice și psihice a copilului, dezvoltării sale armonioase, condiții esențiale pentru implementarea cu succes a planului de îngrijire;
b. este necesară elaborarea planului individual de îngrijire a copilului bazat atât pe dezvoltarea capacităților, abilităților copilului, respect față de autonomia acestuia, cât și pe menținerea con- tactelor cu lumea înconjurătoare și pregătirea pentru viață în afara instituției;
c. întreprinderea măsurilor pentru a permite continuitatea relaționării educaționale și emoționale între personalul serviciilor și copii, inclusiv prin evitarea fluxului de angajați;
d. organizarea internă a instituțiilor de plasament trebuie să fie realizată prin: calitatea spațiilor de locuit, standarde profesionale pentru personal și instruiri în cadrul serviciului, salarii adecvate, stabilitate și număr suficient de personal, lucru multidisciplinar în echipă, inclusiv supervizarea centrată pe copil, utilizarea resurselor disponibile, cooperare corespunzătoare cu părinții copilu- lui, activitatea conform prevederilor codurilor deontologice;
e. toate instituțiile rezidențiale urmează a fi acreditate și înregistrate de către o autoritate publică competentă, în baza reglementărilor naționale și standardelor minime de îngrijire;
f. în baza standardelor sus menționate urmează a fi aplicat un sistem eficient de monitorizare și control extern al instituțiilor rezidențiale, inclusiv cu implicarea și suportul ONG-urilor;
g. urmează a fi asigurată colectarea și analiza datelor statistice relevante, precum și oferirea supor- tului pentru activitățile de cercetare, în scopul îmbunătățirii condițiilor de îngrijire și protecție a copiilor;
h. orice încălcări ale drepturilor copilului în instituțiile rezidențiale urmează a fi sancționate con- form unor proceduri adecvate.
recomandarea cm/rec (2012)/2 cu privire la participarea copiilor și tinerilor sub vârsta de 18 ani
Această Recomandare a Cabinetului de Miniștri al Consiliului Europei a fost adoptată reieșind din faptul că dreptul de a fi ascultat și luat în serios este fundamental pentru demnitatea umană și dezvoltarea sănătoasă a fiecărui copil, iar ascultarea copiilor și luarea în considerare a opiniilor acestora, în funcție de vârsta și gradul de maturitate este necesară pentru implementarea efectivă a dreptului acestora de a fi luat în considerare interesul lor superior în toate domeniile care-i afectează și de a fi protejați de abuz, violență, neglijare și maltratare. Totodată, Recomandarea are la bază convingerea fermă că aptitudinile pe care le au copiii și contribuțiile pe care le pot aduce sunt resurse unice pentru consolidarea drepturilor omului, democrației și coeziunii sociale în societățile europene.
Această Recomandare vizează unul dintre drepturile fundamentale ale copilului prevăzut de art. 12 al Convenției ONU cu privire la Drepturile Copilului, dreptul la libera exprimare a opiniei asupra oricărei probleme care îl privește, în corelație cu celelalte articole ale Convenției, în special art. 2 – dreptul la non- discriminare, art. 3 – luarea în considerare a interesului superior al copilului, art. 5 – ghidarea părintească și dezvoltarea capacităților copilului, art. 6 – dreptul al viață, supraviețuire și dezvoltare, art. 13 – dreptul la libertatea de exprimare, art. 15 – dreptul la libertatea asocierii și art. 17 – dreptul la informare.
Astfel, în definiții Recomandarea stipulează că „participarea”este deținerea de către indivizi și grupuri de indivizi a dreptului, posibilităților, spațiului, oportunității și, dacă este necesar, suportului pentru a-și exprima în mod liber opiniile, de a fi ascultați și de a contribui la luarea deciziilor cu privire la aspecte care îi privesc, acordându-le importanța cuvenită, în conformitate cu vârsta și gradul de maturitate.
Conform Recomandării, participarea copiilor trebuie să se bazeze pe următoarele principii:
nu există nici o limită de vârstă la dreptul copiilor și tinerilor de a-și exprima opiniile liber. Toți copiii și tinerii, inclusiv cei de vârstă preșcolară, vârstă școlară și cei care au abandonat studii- le, au dreptul de a fi ascultați în toate problemele care îi afectează, opiniilor lor fiind acordată importanța cuvenită, în funcție de vârstă și de gradul de maturitate;
dreptul copiilor și tinerilor se aplică fără discriminare pe orice motiv;
este necesar să se acorde importanță noțiunii de dezvoltare a capacităților copiilor și tinerilor. Pe măsură ce copiii și tinerii dobândesc mai multe capacități, adulții ar trebui să-i încurajeze, să se bucure, într-o măsură tot mai mare, de dreptul lor de a influența chestiuni care îi afectează;
trebuie depuse eforturi deosebite pentru a permite participarea copiilor și a tinerilor cu oportunități reduse, inclusiv cei care sunt vulnerabili sau afectați de discriminare;
părinții și îngrijitorii au responsabilitatea primară pentru creșterea și dezvoltarea copilului și, ca atare, joacă un rol fundamental în afirmarea și cultivarea de la naștere a dreptului copilului de a particip;
pentru a fi în măsură să participe în mod semnificativ și cu adevărat, copiilor și tinerilor trebuie să li se furnizeze toate informațiile relevante și să li se ofere un sprijin adecvat pentru autopromo- vare/promovarea propriilor interese corespunzătoare vârstei și circumstanțelor;
pentru ca participarea să fie eficientă, semnificativă și durabilă, aceasta trebuie să fie înțeleasă ca un proces și nu un eveniment singular;
copiii și tinerii, care își exercită dreptul de a-și exprima liber opiniile, trebuie să fie protejați de posibile consecințe negative, inclusiv intimidare, răzbunare, victimizare și încălcarea dreptului la viața privată;
copiii și tinerii trebuie să fie întotdeauna pe deplin informați despre scopul participării lor, inclu- siv limitele cu privire la implicarea lor, rezultatele așteptate și reale ale implicării lor și modul în care au fost luate în considerare, în cele din urmă opiniile lor;
în conformitate cu comentariul general cu privire la art. 12 din Convenția ONU cu privire la Drep- turile Copilului, toate procesele în care copiii și tinerii sunt audiați trebuie să fie transparente, relevante pentru viața copiilor, în medii prietenoase copiilor, inclusive (nediscriminatorii), în condiții de siguranță și sensibilitate la risc.
În scopul implementării dreptului copiilor la participare, Recomandarea conține trei seturi de măsuri ce vizează protejarea, promovarea, informarea și crearea spațiului pentru participare:
a. Protejarea dreptului de a participa
În scopul de a proteja dreptul copilului sau al tânărului de a participa, Statele membre trebuie:
 să ofere cea mai mare protecție legală posibilă pentru dreptul copiilor și tinerilor de a participa, inclusiv în constituții, legislație și regulamente;
 să realizeze evaluări periodice a măsurii în care opiniile copiilor și tinerilor sunt auzite și luate în serios în legislație, politicile și practicile existente și să se asigure că, în aceste evaluări, opinii proprii ale copiilor și tinerilor li se acordă importanța cuvenită;
să pună la dispoziția copiilor și a tinerilor căi eficiente de recurs și atac pentru depunerea plân- gerilor, precum și proceduri judiciare și administrative, inclusiv accesul la asistență și sprijin, asi- gurându-se că aceste mecanisme sunt disponibile pentru copii și tineri;
să se asigure că sunt disponibile măsurile de protecție pentru copiii și tinerii care sunt deo- sebit de vulnerabili, inclusiv a celor separați de părinți, celor din grupurile minoritare, celor cu dizabilități și celor care sunt plasați în instituții de plasament și îngrijire;
să revizuie și să elimine restricțiile care limitează dreptul copiilor sau tinerilor de a fi ascultați, în toate chestiunile care îi privesc;
să adopte o abordare coordonată pentru consolidarea participării copiilor și tinerilor și să se asigure că participarea este integrată în procesele de luare a deciziilor și elaborare a politicilor;
să stabilească, în cazul în care nu există o instituție pentru drepturile omului adecvată și indepen- dentă, cum ar fi avocatul pentru drepturile copilului;
aloce resurse financiare adecvate și să asigure resurse umane competente pentru a sprijini par- ticiparea copiilor și tinerilor atât în structuri formale, cât și în cele neformale.
Promovarea și informarea cu privire la participare
În scopul propagării cunoștințelor despre participarea copiilor și tinerilor, statele membre trebuie:
să întreprindă programe publice de informare și educație în vederea sensibilizării publicului larg, copiilor, tinerilor, părinților și profesioniștilor, despre dreptul de participare a copiilor și tinerilor;
să sporească capacitatea profesională referitor la participarea copiilor și tinerilor în rândul ca- drelor didactice, avocaților, judecătorilor, polițiștilor, asistenților sociali, psihologilor, personalului de îngrijire, oficialilor din cadrul serviciilor de plasament și penitenciare, personalului medico- sanitar, funcționarilor publici, liderilor religioși și membrilor mass-media, precum și pentru liderii organizațiilor de copii și tineret. Dacă este posibil, copiii și tinerii înșiși ar trebui să fie implicați în această consolidare a capacităților în calitate de formatori și experți;
să ofere copiilor și tinerilor informații adecvate vârstei și situației lor, în diverse forme, inclusiv prin rețelele sociale și alte mijloace media, cu privire la drepturile lor, în special, dreptul de participare.;
să elaboreze o componentă a curriculei școalre pentru drepturile copiilor și tinerilor, inclusiv dreptul de a participa;
să solicite instruire privind drepturile copiilor și tinerilor sub vârsta de 18 ani la toate nivelurile;
să stimuleze cercetările cu scopul de a permite o mai bună înțelegere a punctelor de vede- re și experiențelor copiilor și tinerilor, identificând obstacolele pentru participare și a căilor de depășire a acestora.
crearea spațiului pentru participare
Cu scopul de a spori oportunitățile copiilor și tinerilor să participe la toate chestiunile care îi privesc, Statele membre trebuie:
 să încurajeze părinții și îngrijitorii, prin intermediul legislației și programelor de formare parentală;
 să respecte demnitatea umană, drepturile, sentimentele, opiniile copilului și tânărului;
 să creeze oportunități pentru dialog între generații, cu scopul de a încuraja respectul reciproc și cooperarea;
 să asigure participarea activă a copiilor și tinerilor în toate aspectele vieții școlare, în special, prin metode formale și nonformale de influențare a practicilor de predare și învățare în mediul școlar precum și prin integrarea consiliilor elevilor în guvernarea comunității școlare;
 să ofere educație într-un mod care respectă demnitatea umană a copilului sau a tânărului și să permită libera exprimare a opiniilor și participarea la viața școlară;
 să sprijine implicarea copiilor și tinerilor în viața asociativă și comunitară, instruirea interculturală:
sport, timp liber, arte, precum și lucrul cu copiii și tinerii pentru a proiecta metode de participare
 să investească în organizații nonguvernamentale conduse de către copii și tineri, ca spații favo- rabile pentru a învăța și exercita democrația și cetățenia;
 să stabilească organisme consultative pentru copii și tineri, la nivel local, regional sau național, cum ar fi consiliile de copii și tineret, parlamente sau forumuri;
 să se asigure că furnizorii de servicii pentru familii și copii acordă sprijin copiilor și tinerilor pentru
a participa la dezvoltarea, prestarea și evaluarea serviciilor;
 să sporească oportunitățile pentru copii și tineri ca să se exprime liber, prin intermediul mass- media și să participe, în condiții de siguranță, prin intermediul tehnologiilor informaționale și de comunicații, și să integreze înțelegerea principiilor de participare în mass-media și în tehnologi- ile informaționale și de comunicații;
 să sporească oportunitățile pe care le au copiii și tinerii pentru a participa în viață publică și or- ganismele democratice, inclusiv în calitate de reprezentanți;
 să sprijine copiii și tinerii să participe la monitorizarea punerii în aplicare a art. 12 și a altor articole relevante ale Convenției ONU cu privire la Drepturile Copilului, precum și a punerii în aplicare
a instrumentelor relevante ale Consiliului Europei și alte standarde internaționale cu privire la drepturile copilului.
LEGISLAȚIA NAȚIONALĂ ÎN DOMENIUL PROTECȚIEI COPILULUI ŞI ROLUL AUTORITĂȚILOR TUTELARE LOCALE ŞI TERITORIALE ÎN SISTEMUL DE PROTECȚIE A COPILULUI
Esența Legii privind protecţia specială a copiilor aflaţi în situaţie de risc şi a copiilor separaţi de părinţi;
Algoritmul managementului de caz;
Regulamentele-cadru privind organizarea și funcționarea serviciilor sociale de protecție a copi- lului;
Standardele minime de calitate privind organizarea și funcționarea serviciilor sociale de protecție a copilului.
1.2.1. legea privind protecţia specială a copiilor aflaţi în situaţie de risc şi a copiilor separaţi de părinţi
În scopul asigurării unui cadru legal special, MMPSF a promovat Legea privind protecţia specială a copiilor aflaţi în situaţii de risc şi a copiilor separaţi de părinţi, care determină:
noţiunile care urmează a fi uniform utilizate în domeniul protecţiei speciale a copilului;
principiile în domeniul protecţiei copilului aflat în situaţie de risc şi a copilului separat de părinţi;
atribuţiile autorităţilor tutelare;
identificarea, evidenţa şi asistenţa copiilor aflaţi în situaţie de risc;
plasamentul de urgenţă şi plasamentul planificat al copiilor;
procedura de evidenţă şi monitorizare a copiilor ai căror părinţi sunt plecaţi peste hotare;
determinarea statutului copiilor separaţi de părinţi;
cooperarea;
răspunderea.
Protecţia copilului se realizează conform următoarelor principii:
 Asigurarea şi promovarea cu prioritate a interesului superior al copilului.
 Respectarea priorităţii creşterii şi educării copilului în familie.
 Dreptul prioritar al părinţilor de a educa copiii conform propriilor convingeri şi responsabilitatea primară a părinţilor pentru creşterea, educarea şi protecţia copilului.
 Obligaţia statului de a asigura asistenţa necesară familiei în creşterea şi educarea copiilor.
 Cooperarea intersectorială şi intervenţia multidisciplinară.
 Asigurarea participării copilului în luarea deciziilor care îl privesc, ţinând cont de vârstă şi de gra- dul său de maturitate.
 Asigurarea continuităţii în creşterea şi educarea copilului, ţinând cont de originea sa etnică, reli-
Egalitatea şanselor şi nediscriminarea.
Asistenţa individualizată pentru fiecare copil. Respectarea demnităţii copilului.
gioasă, culturală şi lingvistică, în cazul luării unei măsuri de protecţie.
 Celeritate în luarea oricărei decizii cu privire la copil.
 Responsabilitatea autorităţilor pentru asigurarea protecţiei împotriva violenţei, neglijării şi ex- ploatării copilului.
În scopul uniformizării noţiunilor principale în domeniul protecţiei speciale a copiilor, sunt definite următoarele noţiuni:
– autoritate centrală pentru protecţia copilului – Ministerul Muncii, Protecţiei Sociale şi Familiei, care este abilitat să elaboreze, să promoveze şi să monitorizeze realizarea politicii statului în domeniul protecţiei copilului;
– autoritate tutelară locală – primarii satelor (comunelor), oraşelor;
– autoritate tutelară teritorială – secţiile/direcţiile asistenţă socială şi protecţie a familiei/Direcţia municipală pentru protecţia copilului Chişinău. În municipiul Bălţi şi municipiul Chişinău, atribu- ţiile de autoritate tutelară locală sunt exercitate de autorităţile tutelare teritoriale, cu excepţia co- piilor din unităţile administrativ-teritoriale autonome din componenţa acestora, în cadrul cărora autoritatea tutelară locală sunt primarii unităţilor administrativ-teritoriale respective;
– copil – persoana care nu a împlinit vârsta de 18 ani şi nu a dobândit capacitatea deplină de exer- ciţiu;
– copil aflat în situaţie de risc – copil în privința căruia, ca urmare a evaluării, se constată, una sau mai multe situaţii de risc;
– copil separat de părinţi – copilul care este lipsit efectiv de grija părinţilor în situaţii determinate de absenţa acestora, inclusiv în cazul plecării părinţilor la muncă peste hotare, copilul luat de la pă- rinţi din cauza existenţei pericolului iminent pentru viaţa şi sănătatea acestuia, precum şi copilul căruia i s-a stabilit statutul de copil rămas temporar fără ocrotire părintească sau copil rămas fără ocrotire părintească;
– copil abandonat – copilul identificat fără părinţi sau alt însoţitor legal, în cazul în care nu pot fi stabilite datele de identitate nici ale copilului, nici ale părinţilor;
– interesul superior al copilului – asigurarea condiţiilor necesare pentru creşterea adecvată şi dezvol- tarea armonioasă a copilului, ţinând cont de particularităţile individuale ale personalităţii copilu- lui şi de situaţia concretă în care acesta se află;
– familie – părinţii şi copiii acestora;
– familie extinsă – rudele copilului până la gradul IV, inclusiv;
– reprezentant legal al copilului – părintele sau persoana desemnată, conform legii, să apere drep- turile şi interesele copilului;
– echipă multidisciplinară – grupul convocat de specialistul pentru protecția drepturilor copilului sau în lipsa acestuia de către asistentul social comunitar, compus din profesionişti din diferite do- menii, cu atribuţii în protecţia copilului, care colaborează, în scopul prevenirii şi/sau soluţionării cazurilor copiilor;
– plan individualizat de asistenţă – documentul prin care se realizează planificarea serviciilor, prestaţiilor şi a măsurilor de protecţie a copilului, în baza evaluării complexe a acestuia şi a fami- liei sale;
– violenţă împotriva copilului – forme de rele tratamente produse de către părinţi/reprezentanţi legali/persoană în grija căreia se află copilul sau de orice altă persoană, care produc vătămare actuală sau potenţială asupra sănătăţii acestuia şi îi pun în pericol viaţa, dezvoltarea, demnitatea şi moralitatea, care include tipurile de violenţă definite în articolul 2 al Legii nr. 45, din 1 martie, 2007, cu privire la prevenirea şi combaterea violenţei în familie;
– neglijarea copilului – omisiunea sau ignorarea voluntară sau involuntară a responsabilităţilor pri- vind creşterea şi educarea copilului, fapt care pune în pericol dezvoltarea fizică, mintală, spirituală, morală sau socială, integritatea corporală, sănătatea fizică sau psihică a copilului. Neglijarea poa- te lua următoarele forme:
a. neglijare alimentară – privarea copilului de hrană sau malnutriţia copilului;
b. neglijare vestimentară – lipsa îmbrăcămintei şi/sau a încălţămintei, în special, lipsa îmbrăcă- mintei şi/sau încălţămintei necesare pentru perioada rece a anului;
c. neglijare a igienei – nerespectarea normelor generale de igienă personală, condiţii de locuit insalubre, care ameninţă viaţa şi sănătatea copilului;
d. neglijare medicală – lipsa sau refuzul îngrijirilor medicale necesare pentru protecţia vieţii, in- tegrităţii corporale şi sănătăţii copilului, neadresarea la lucrătorii medicali, în caz de urgenţă;
e. neglijare educaţională – refuzul încadrării copilului în instituţie şcolară, neşcolarizarea copilu- lui;
f. neglijare emoţională – ignorarea problemelor psiho-emoţionale ale copilului;
g. neglijare în supraveghere – punerea sau lăsarea copilului în condiţii şi circumstanţe în care lipsa de supraveghere poate conduce la îmbolnăvirea, traumatismul copilului, exploatarea copilului sau decesul acestuia;
– pericol iminent – circumstanţe care indică în mod cert existenţa elementelor constitutive ale unei infracţiuni contra vieţii şi/sau sănătăţii copilului, şi care au sau pot avea impact grav asupra integrităţii fizice şi/sau psihice a acestuia;
– luarea copilului de la părinţi – procedură, prin care copilul este separat de părinţi sau de persoanele în îngrijirea cărora se află acesta, efectuată în conformitate cu prevederile Legii privind protecția specială a copiilor în situație de risc și a copiilor separați de părinți şi ale Codului familiei;
– plasament – măsura de protecţie a copilului separat de părinţi, prin care se asigură condiţii pentru creşterea şi îngrijirea acestuia în servicii sociale de plasament;
– plasament de urgenţă – plasamentul copilului ale cărui viaţă şi sănătate se află în pericol iminent, indiferent de mediu, pentru o perioadă de până la 72 ore;
– plasament planificat – plasamentul copilului într-un serviciu social, pentru o perioadă determinată de timp, conform prevederilor planului individualizat de asistenţă;
– specialist pentru protecţia drepturilor copilului – funcţionar public din cadrul primăriei care realizează activităţi de suport pentru îndeplinirea atribuţiilor autorităţii tutelare locale.
În vederea asigurării respectării prevederilor Convenţiei ONU, cu privire la drepturile copilului referitoare la rolul statului în acordarea suportului părinţilor pentru prevenirea situaţiilor de risc şi separării copiilor, precum şi respectării formelor de protecţie aplicate copiilor, autorităţile tutelare trebuie să întreprindă toate măsurile necesare pentru asistenţa şi suportul copiilor şi familiilor acestora, în scopul prevenirii separării copi- lului de mediul familial sau, în dependenţă de caz, în scopul (re)integrării acestuia în familie.
Plasamentul copilului poate fi dispus de autorităţile tutelare numai în cazul în care, în baza evalu- ărilor, se constată că menţinerea copilului alături de părinţi nu este posibilă sau contravine interesului superior al acestuia.
În cazul separării copilului de familie, autoritatea tutelară teritorială va dispune plasamentul copilului, ţinând cont de prioritatea plasamentului copilului sub tutelă în familia extinsă, faţă de celelalte tipuri de plasament şi, în caz de imposibilitate, de prioritatea plasamentului copilului în serviciile de tip familial, faţă de serviciile de tip rezidenţial.
Astfel, sunt determinate şi delimitate atribuţiile autorităţilor tutelare locale şi teritoriale.
Autorităţile tutelare locale:
a. asigură recepţionarea şi înregistrarea sesizărilor privind încălcarea drepturilor copilului, se auto- sesizează personal, în cazul identificării copiilor în situaţie de risc;
b. coordonează examinarea sesizărilor privind încălcarea drepturilor copilului;
c. întreprinde, în limita atribuţiilor sale, în cooperare cu autoritatea tutelară teritorială, acţiunile necesare pentru prevenirea separării copilului de mediul familial sau pentru (re)integrarea copilului în familie;
d. asigură evaluarea familiilor cu copii aflați în situație de risc și a copiilor separați de părinți;
e. asigură luarea copilului de la părinți sau persoanele în grija cărora se află acesta, în cazul existenței unui pericol iminent pentru viața și sănătatea lui;
f. asigură plasamentul de urgență al copiilor separați de părinți;
g. asigură instituirea tutelei/curatelei asupra copiilor ai căror părinți sunt plecați peste hotare;
h. asigură luarea și scoaterea din evidență a familiilor cu copii aflați în situație de risc și a copiilor separați de părinți;
i. participă la procedura de luare a copilului de la părinţi;
j. eliberează şi transmite autorităţii tutelare teritoriale avize privind plasamentul planificat al copiilor;
k. cooperează, la nivel local, cu instituţiile, structurile şi serviciile cu atribuţii în domeniul protecţiei copilului;
l. coordonează procesul de monitorizare a situaţiei familiilor cu copii aflați în situaţie de risc şi a copiilor separaţi de părinţi;
m. coordonează procesul de analiză a situaţiei, la nivel local, în domeniul protecţiei copiilor în situ- aţie de risc şi a copiilor separaţi de părinţi;
n. planifică şi decide realizarea măsurilor de informare a populaţiei privind drepturile copilului;
o. întreprinde măsurile necesare, în limita atribuţiilor sale, pentru respectarea drepturilor patrimoniale ale copiilor rămaşi fără ocrotire părintească;
p. colaborează cu autoritățile tutelare teritoriale și centrale, privind protecția copiilor aflați în situație de risc și a copiilor separați de părinți, inclusiv prin informarea reciprocă pe problemele de interes comun.
Autoritatea tutelară locală exercită atribuţiile sale direct sau prin intermediul specialistului pentru protecţia drepturilor copilului, angajat în cadrul primăriei.
Autorităţile tutelare teritoriale:
a. recepţionează, înregistrează şi transmite, conform competenţei, sesizările privind încălcarea drepturilor copilului;
b. acordă sprijin, în limita atribuţiilor, autorităţilor tutelare locale în procesul de identificare, evalu- are şi asistenţă a copiilor aflați în situaţie de risc şi copiilor separaţi de părinţi şi participă la acest proces, în caz de necesitate;
c. întreprinde, în colaborare cu autoritatea tutelara locală, acţiunile necesare pentru prevenirea separării copilului de mediul familial sau pentru (re)integrarea lui în familia biologică;
d. asigură plasamentul planificat al copiilor separați de părinți;
e. asigură stabilirea /retragerea statutului de copil rămas temporar fără ocrotire părintească și de copil rămas fără ocrotire părintească;
f. asigură stabilirea statutului de copil adoptabil;
g. ţine evidenţa copiilor rămaşi temporar fără ocrotire părintească şi a copiilor rămaşi fără ocrotire părintească aflaţi în plasament planificat, recepţionează/sistematizează datele privind copiii aflaţi în evidenţa autorităţilor tutelare locale;
h. asigură reprezentarea intereselor şi drepturilor copiilor în instanţa de judecată;
i. asigură, la nivel teritorial, cooperarea dintre instituţiile, structurile şi serviciile cu atribuţii în do- meniul protecţiei copilului;
j. determină necesităţile de formare profesională a specialiştilor implicaţi în protecţia copilului în domeniul respectării drepturilor copilului;
k. efectuează analiza datelor privind situația copiilor din unitatea administrativ-teritorială respecti- vă și prezintă propuneri Consiliului raional/municipal privind instituirea sau dezvoltarea servicii- lor sociale conform necesităților identificate;
l. întreprinde măsuri de informare a populaţiei privind drepturile copilului;
m. colaborează cu autoritățile tutelare locale, teritoriale și centrale, privind protecția copiilor, inclu- siv prin informarea reciprocă pe problemele de interes comun.
Până în prezent, autorităţile şi specialiştii din domeniul protecţiei copilului utilizau noţiuni diferite, precum copil aflat în situaţie de risc, copil în dificultate, copil defavorizat, copil nevoiaș etc., fără a fi exha- ustiv delimitate circumstanţele care constituie riscul sau dificultatea pentru copil.
Astfel, în lipsa unor atribuţii clar delimitate ale autorităţilor tutelare şi a altor structuri responsabile de protecţia copilului, erau frecvente cazurile în care necalificarea corectă a situaţiei copilului sau ignorarea circumstanţelor, care constituiau un risc pentru copil, se soldau cu rezultate tragice, fiind imposibilă iden- tificarea persoanelor direct responsabile de prevenirea cazurilor respective.
Pentru depăşirea acestei stări de lucruri, în lege sunt reglementate, exhaustiv, situaţiile de risc pen- tru copii, după cum urmează:
c. copii ce practică vagabondajul, cerşitul, prostituţia;
d. copiii sunt lipsiţi de îngrijire şi supraveghere din partea părinţilor, din cauza absenţei acestora de la domiciliu, din motive necunoscute;
f. copii ce trăiesc în stradă, au fugit sau au fost alungaţi de acasă;
g. copii părinţii cărora refuză să-şi exercite obligaţiile părinteşti privind creşterea şi îngrijirea copilului;
i. copii părinţii cărora au fost declaraţi, prin hotărâre judecătorească, ca fiind incapabili.
copiii sunt supuşi violenţei; copiii sunt neglijaţi;
copii părinții cărora au decedat;
copii abandonaţi de către părinţi;
Astfel, autoritatea tutelară locală este obligată să se autosesizeze şi/sau să asigure recepţionarea şi înregistrarea sesizărilor despre copiii aflaţi în situaţie de risc.
După identificarea copilului, autoritatea tutelară locală dispune evaluarea iniţială a situaţiei copilului de către specialistul pentru protecția drepturilor copilului, iar în lipsa acestuia asistentul social comunitar, cu implicarea în procesul de evaluare, în dependenţă de caz, a altor specialişti relevanţi din domeniul ocrotirii sănătăţii, educaţiei, ordinii publice etc.:
a. în termen de 24 de ore, în cazul primirii informaţiilor despre faptul că aceşti copii sunt supuşi violenţei, sunt neglijaţi, practică vagabondajul, cerşitul, prostituţia;
b. imediat, în cazul în care în conţinutul sesizării se constată existenţa unui pericol iminent pentru copil, precum şi în cazul primirii informaţiilor despre faptul că aceşti copii sunt lipsiţi de îngrijire şi supraveghere din partea părinţilor din cauza: absenţei acestora de la domiciliu din motive necu- noscute; părinții au decedat; copiii trăiesc în stradă, au fugit sau au fost alungaţi de acasă; părinţii refuză să-şi exercite obligaţiile părinteşti privind creşterea şi îngrijirea copilului; sunt abandonaţi de către părinţi; părinţii au fost declaraţi prin hotărâre judecătorească ca fiind incapabili.
În cazul în care situaţiile de risc, precum expunerea violenţei, neglijării s-au produs în afara familiei, măsurile specificate se întreprind cu acordul prealabil al părinţilor/reprezentantului legal al copilului, cu excepţia cazurilor în care dezacordul acestora contravine interesului superior al copilului.
În cazul în care situaţiile de expunere la violenţă, neglijare, practicarea vagabondajului, cerşitului, prostituţiei s-au produs într-un serviciu de plasament, autoritatea tutelară locală de la locul aflării copilului întreprinde măsurile menţionate, asigurând măsuri de securitate pentru viaţa şi sănătatea copilului şi informând imediat autoritatea tutelară teritorială, care va decide asupra măsurilor de protecţie a copilului.
Dacă în urma evaluării iniţiale se confirmă situaţia de risc pentru copil, autoritatea tutelară locală dispune imediat luarea în evidenţă a copilului aflat în situaţie de risc. Registrul de evidenţă a copiilor aflaţi în situaţie de risc se ține de către autoritatea tutelară locală, fiind completată de către specialistul pentru protecția drepturilor copilului, iar în lipsa acestuia de către asistentul social comunitar.
În cazul recepţionării informaţiei despre abandonul copilului, autoritatea tutelară locală sau specialistul pentru protecția drepturilor copilului participă la întocmirea actului de abandon al copilului într-o instituţie sau a procesului-verbal privind găsirea copilului.
Dacă locul aflării copilului este altul decât domiciliul părinţilor, autoritatea tutelară locală sesizează autoritatea tutelară teritorială de la domiciliul părinţilor, în scopul prezentării datelor necesare pentru rea- lizarea evaluării iniţiale şi complexe a situaţiei copilului.
Dacă în rezultatul evaluării iniţiale se constată existenţa unui pericol iminent pentru viaţa şi sănăta- tea copilului, autoritatea tutelară de la locul aflării acestuia dispune imediat luarea copilului de la părinţi sau persoanele în îngrijirea cărora se află copilul, comunicând acest fapt procurorului în termen de cel mult 24 de ore.
Procedura de luare a copilului de la părinţi sau persoanele în îngrijirea cărora se află copilul se efec- tuează cu participarea obligatorie a autorităţii tutelare locale sau în lipsa acesteia a specialistului pentru protecția drepturilor copilului, asistentului social comunitar, medicului de familie, asistentului medicului de familie şi a ofiţerului operativ de sector.
În cazul luării copilului de la părinţi sau persoana în îngrijirea cărora se află copilul, autoritatea tutelară locală, în termen de 3 zile, va porni o acţiune în instanţa judecătorească privind decăderea din drepturile părinteşti sau luarea copilului de la părinţi, fără decăderea lor din aceste drepturi. Dacă această cerinţă nu este îndeplinită, copilul va fi înapoiat imediat părinţilor.
În cazul existenţei unui pericol iminent pentru viaţa şi sănătatea copilului, luarea copilului de la pă- rinţi se efectuează numai în baza hotărârii instanţei de judecată privind decăderea din drepturi părinteşti sau hotărârii instanţei de judecată privind luarea copilului fără decădere din drepturi părinteşti, conform prevederilor articolelor 67-69, 71-73 ale Codului Familiei.
Pentru a clarifica şi diferenţia aspectele procedurale în aplicarea formelor de protecţie a copilului, legea stabileşte două tipuri de plasament: plasament de urgenţă şi plasament planificat.
În situaţia luării copilului de la părinţi sau persoana în îngrijirea cărora se află copilul în cazul exis- tenţei unui pericol iminent pentru viaţa şi sănătatea copilului sau în cazul lipsei părinţilor, la momentul identificării din cauza situaţiilor în care copiii sunt lipsiţi de îngrijire şi supraveghere din partea părinţilor, deoarece:
a. părinţii sunt absenţi de la domiciliu din motive necunoscute;
b. părinţii au decedat;
c. copiii locuiesc în stradă, au fugit sau au fost alungaţi de acasă;
d. părinţii refuză să-şi exercite obligaţiile părinteşti privind creşterea şi îngrijirea copilului
e. copiii sunt abandonaţi de părinţi, autoritatea tutelară locală emite dispoziţia privind plasamentul de urgenţă al copilului cu informarea despre acest fapt al autorităţii tutelare teritoriale de la locul plasamentului copilului.
Ţinând cont de interesul superior al copilului, acesta poate fi plasat de urgenţă în:
a. familia rudelor sau a altor persoane cu care a stabilit relaţii apropiate (vecini, prieteni de familie etc.), care doresc să primească/menţină copilul pentru creştere şi educaţie în familia lor, în baza cererii scrise a acestora, pornind de la necesitatea asigurării stabilităţii şi continuităţii în îngrijirea, creşterea şi educarea copilului, ţinând cont de originea sa etnică, religioasă, culturală şi lingvis- tică;
Copilul separat de părinţi poate fi plasat de urgenţă pe un termen de până la 72 ore, cu posibilitatea prelungirii termenului de plasament până la 45 zile, perioadă în care se efectuează evaluarea complexă a situaţiei copilului.
Plasamentul planificat al copilului se efectuează în baza dispoziţiei autorităţii tutelare teritoriale, cu avizul autorităţii tutelare locale şi numai în baza avizului pozitiv al Comisiei pentru protecţia copilului aflat în dificultate, modul de organizare şi funcţionare a căreia este aprobat de Guvern. Copiii pot fi plasaţi în:
servicii de plasament de tip familial; servicii de plasament de tip rezidenţial.
serviciul de tutelă/curatelă;
b. serviciul de plasament de tip familial (casă de copii de tip familial, asistenţă parentală profesionistă);
c. serviciul de plasament de tip rezidenţial (casă comunitară, centru de plasament temporar, alte tipuri de instituţii rezidenţiale).
Probleme sistemice în domeniul protecţiei copiilor separaţi de părinţi au fost permanent provocate de o confuzie generală privind statutul juridic al copiilor separaţi de părinţi.
În acest context, carenţe deosebite le prezintă situaţiile în care un copil rămas fără ocrotire părintească de facto, nu este calificat ca atare de jure. Totodată, în scopul eficientizării măsurilor de protecţie a copiilor separaţi de părinţi este imperios necesară calificarea temporară a faptului rămânerii fără ocrotire părintească.
Astfel, din totalitatea copiilor separaţi de părinţi, de facto, legea delimitează trei grupuri de copii:
 copii ai căror părinţi (unul sau ambii) sunt plecaţi peste hotare, situaţie în care copilul nu este crescut şi educat de către părinţi,
 copii rămaşi temporar fără ocrotire părintească, în cazul situaţiilor în care se află în proces de de- rulare acţiuni pentru (re)integrarea copilului separat de părinţi în familia biologică, proceduri de protecţie a copilului separat, în situaţia lipsei temporare de îngrijire din partea părinţilor, din cauza absenţei acestora din motive obiective sau când se află în derulare procedurile privind determi- narea capacităţii părinţilor de a-şi îndeplini obligaţiile privind creşterea şi educarea copilului;
 copii sunt rămaşi fără ocrotire părintească – cu statut legal, în baza căruia copiii respectivi urmea- ză să beneficieze de un volum deplin de măsuri de protecţie şi suport din partea statului.
Astfel, statutul de copil rămas temporar fără ocrotire părintească se atribuie copiilor:
a. ai căror părinţi lipsesc pentru o perioadă mai mare de 30 zile, din cauza aflării la tratament, în condiţii de staţionar, în instituţii medicale, fapt confirmat în baza certificatului medical eliberat de instituţiile medicale corespunzătoare;
b. ai căror părinţi nu au posibilitate să-şi îndeplinească obligaţiile de creştere şi educare a copiilor, din cauza unor probleme grave de sănătate, fiind ţintuiţi la pat, fapt confirmat prin certificatul consiliului de expertiză medicală a vitalităţii sau certificatul medical eliberat de instituţia medica- lă care supraveghează pacientul;
c. ai căror părinţi se află în arest, fapt confirmat printr-o hotărâre a instanţei de judecată;
d. luaţi de la părinţi fără decădere din drepturile părinteşti, fapt confirmat printr-o hotărâre a instan- ţei de judecată;
e. ai căror părinţi lipsesc, fiind anunţaţi în căutare de către organele de drept pentru comiterea de infracţiuni, fapt confirmat prin actul eliberat de organele de poliţie;
f. ai căror părinţi sunt pedepsiţi cu privaţiune de libertate, fapt confirmat printr-o hotărâre a instan- ţei de judecată;
g. ale căror date de identitate nu sunt cunoscute;
h. părinţii cărora se află în proces de derulare a procedurilor privind: decăderea din drepturile pă- rinteşti, lipsirea de capacitatea de exerciţiu, declaraţia ca fiind dispăruţi fără urmă sau decedaţi.
Statutul de copil rămas temporar fără ocrotire părintească se retrage în cazul:
a. recunoaşterii sau stabilirii paternităţii, conform prevederilor alineatelor (5)-(6) ale articolului 47 şi articolului 48 din Codul familiei;
b. încetării circumstanţelor expuse în punctele a) şi b) din alineatul precedent şi constatării faptului că părintele/părinţii sunt apţi să-şi îndeplinească drepturile şi obligaţiile, privind creşterea şi educaţia copiilor, confirmat prin avizul autorităţii tutelare locale de la domiciliul părinţilor;
c. prezentării adeverinţei de eliberare din instituţiile penitenciare sau de eliberare de sub arest a mamei/tatălui copilului şi a cererii acestora, depuse la autoritatea tutelară teritorială, care a sta- bilit statutul copilului cu privire la înapoierea copilului, precum şi avizului autorităţii tutelare lo- cale de la domiciliul părinţilor, privind oportunitatea înapoierii copilului pentru educaţie mamei/ tatălui, întocmit în baza evaluării de către asistentul social comunitar a garanţiilor morale şi a condiţiilor materiale ale părinţilor;
d. anulării hotărârii instanţei de judecată de luare a copilului de la părinţi, fără decădere din drep- turile părinteşti;
e. pronunţării hotărârii instanţei de judecată privind înapoierea copilului care a fost luat de la pă- rinţi, fără decăderea din drepturile părinteşti, conform procedurii judiciare;
f. scoaterii persoanei de sub urmărire penală, precum şi încetării urmăririi penale, în condiţiile arti- colelor 284 şi 285 ale Codului de procedură penală;
g. dobândirii de către copil a capacităţii depline de exerciţiu;
h. obţinerii documentelor ce confirmă identitatea copilului ale cărui date de identitate nu erau cunoscute, a datelor despre părinţi, în baza avizului autorităţii tutelare locale de la domiciliul părinţilor privind oportunitatea înapoierii copilului, întocmit în baza evaluării de către asistentul social comunitar a garanţiilor morale şi a condiţiilor materiale ale părinţilor.
Statutul de copil rămas fără ocrotire părintească se atribuie copiilor ai căror părinţi:
a. sunt decedaţi, fapt confirmat prin certificatul de deces;
b. au fost decăzuţi din drepturile părinteşti, fapt confirmat prin hotărârea instanţei de judecată;
c. au fost declaraţi ca fiind incapabili, fapt confirmat prin hotărârea instanţei de judecată;
d. au fost declaraţi dispăruţi fără urmă, fapt confirmat prin hotărârea instanţei de judecată;
e. au fost declaraţi decedaţi, fapt confirmat prin hotărârea instanţei de judecată;
f. i-au abandonat, fapt confirmat prin hotărârea instanţei de judecată.
Statutul de copil rămas fără ocrotire părintească se retrage în cazul:
a. anulării hotărârii instanţei de judecată privind decăderea din drepturile părinteşti;
b. restabilirii în drepturile părinteşti a mamei/tatălui copilului;
c. adopţiei copilului, încuviinţată prin hotărârea instanţei de judecată;
d. recunoaşterii sau stabilirii paternităţii, conform prevederilor alin. (5), și (6), ale art. 47 şi art. 48 din Codul familiei;
e. anulării hotărârii instanţei de judecată privind declararea părintelui ca fiind incapabil;
f. hotărârii instanţei de judecată de declarare a capacităţii depline de exerciţiu a mamei/tatălui copilului;
g. anulării hotărârii instanţei de judecată privind declararea părintelui ca fiind dispărut fără urmă;
h. anulării hotărârii instanţei de judecată privind declararea părintelui ca fiind decedat;
i. dobândirii de către copil a capacităţii depline de exerciţiu.
Autoritatea tutelară teritorială, în evidenţa căreia se află copilul, în cooperare cu autoritatea tutelară locală, întreprinde acţiunile necesare pentru (re)integrarea în familie a copilului sau stabilirea statutului copilului, acţiuni care, cumulativ, nu vor depăşi termenul de 6 luni.
Măsurile de (re)integrare a copilului în familie se efectuează conform unui plan individualizat de asistenţă.
Stabilirea sau retragerea statutului de copil rămas temporar fără ocrotire părintească sau de copil ră- mas fără ocrotire părintească se efectuează în baza dispoziţiei emise de către autoritatea tutelară teritorială.
Concomitent cu emiterea dispoziţiei de stabilire a statutului de copil rămas fără ocrotire părinteas- că, autoritatea tutelară teritorială emite dispoziţia privind stabilirea statutului de copil adoptabil, luarea în evidenţă a acestuia şi întreprinderea măsurilor pentru adopţia copilului, conform prevederilor legislaţiei, cu excepţia copiilor rămaşi fără ocrotire părintească care sunt plasaţi sub tutelă/curatelă în familia extinsă.
Legea 140/2013 reglementează mecanismul preventiv de monitorizare a situaţiei copiilor ai căror părinţi/unicul părinte sunt plecaţi/este plecat la muncă peste hotare, care va permite totodată identificarea timpurie a situaţiilor de risc și, respectiv, va crește numărul cazurilor de prevenire, evitare sau depășire a situaţiilor de criză.
Astfel, în condiţiile legii, informaţia privind identificarea copiilor ai căror părinţi/unicul pă- rinte sunt plecaţi/este plecat la muncă peste hotare se prezintă autorităţii tutelare locale de către:
1. administraţia instituţiilor educaţionale - semestrial, până la data de 30 octombrie și 30 aprilie;
2. specialistul pentru protecția drepturilor copilului, asistentul social comunitar, medicul/asis- tentul medicului de familie, ofiţerul operativ de sector, în termen de 3 zile din momentul identificării copilului.
În baza informaţiei menţionate, autoritatea tutelară locală dispune efectuarea evaluării situaţiei copilului de către specialistul pentru protecția drepturilor copilului, iar în lipsa acestuia de către asistentul social comunitar şi emite, cu consimţământul părinţilor/unicului părinte, dispoziţia de instituire a tutelei/ curatelei, conform prevederilor legislaţiei, dacă în urma evaluării iniţiale se constatată că condiţiile de creş-
tere şi educare a copilului sunt adecvate. Evaluarea situaţiei copilului de către specialistul pentru protecția drepturilor copilului, iar în lipsa acestuia de către asistentul social comunitar se efectuează în termen de până la 30 zile.
În cazul părinţilor/unicului părinte care pleacă peste hotare pe un termen mai mare de trei luni, ai căror copii rămân în Republica Moldova, aceştia urmează să informeze, în prealabil, autoritatea tutelară locală despre persoana în grija căreia rămâne copilul.
Evidenţa copiilor separaţi de părinţi se efectuează de către:
a. autoritatea tutelară locală care a dispus plasamentul de urgenţă sau instituirea tutelei/curatelei asupra copiilor ai căror părinţi sunt plecaţi peste hotare;
b. autoritatea tutelară teritorială care a emis dispoziţia de plasament planificat;
c. autoritatea centrală pentru protecţia copilului, în baza datelor prezentate de autorităţile tutelare teritoriale.
Registrele de evidenţă a copiilor separaţi de părinţi se țin de către autoritatea tutelară locală și re- spectiv specialiștii responsabili din cadrul autorităţilor tutelare teritoriale.
Totodată, legea vizată stipulează obligativitatea cooperării în domeniul protecţiei copilului, a autori- tăţilor tutelare locale şi teritoriale din diferite unităţi administrativ – teritoriale, prin obţinerea şi transmite- rea informaţiilor şi documentelor necesare pentru identificarea, evaluarea, acordarea asistenţei şi stabilirea statutului copiilor.
Astfel, angajaţii autorităţilor publice centrale şi locale, structurilor, instituţiilor şi serviciilor din cadrul/ sau subordonate acestora, care activează în domeniul asistenţei sociale, educaţiei, ocrotirii sănătăţii, organe- lor de drept, în conformitate cu mecanismul de cooperare intersectorială, aprobat de Guvern, sunt obligaţi:
a. să transmită autorităţii tutelare competente sesizările privind copiii aflaţi în situaţie de risc, pre- cum şi cazurile de abuz, neglijare şi exploatare a copiilor, în cadrul serviciilor sociale, instituţiilor medicale, educaţionale, culturale;
b. să participe la activitatea echipelor multidisciplinare în procesul de evaluare iniţială şi complexă a situaţiei copilului la solicitarea autorității tutelare locale, precum şi la elaborarea şi implementa- rea planului individualizat de asistenţă;
c. să realizeze măsuri de prevenire a situaţiilor de risc pentru copii.
Concomitent, Legea vizată, reieşind din necesitatea asigurării respectării drepturilor copilului pre- vede obligativitatea autorităţilor tutelare de a respecta temenele şi procedura în procesul identificării, luării în evidenţă, plasamentului, stabilirii statutului, monitorizării situaţiei copiilor şi prezentării informaţiei autorităţilor de resort, conform prevederilor Legii privind protecția specială a copiilor în situație de risc și a copiilor separați de părinți, regulamentului de activitate aprobat de Guvern şi a altor acte normative.
În cazul nerespectării termenelor şi procedurilor prevăzute de legislaţie, persoanele respon- sabile pot fi trase la răspundere, în condiţiile legii.
În vederea implementării unor instrumente de protecție specială a copiilor aflați în situație de risc, Ministerul Muncii, Protecției Sociale și Familiei a promovat Instrucțiunile privind mecanismul intersectorial de cooperare pentru identificarea, evaluarea, referirea, asistenţa şi monitorizarea copiilor victime şi poten- ţiale victime ale violenței, neglijării, exploatării, traficului, care au fost aprobate prin Hotărârea Guvernului nr. 270 din 08.04.2014. Prevederile Instrucţiunii vizează angajaţii autorităţilor publice centrale şi locale, ai structurilor, instituţiilor şi serviciilor din cadrul sau subordonate acestora, care activează în domeniile asistenţei sociale, educaţiei, ocrotirii sănătăţii, organelor de drept, care trebuie să coopereze în vederea prevenirii violenţei, neglijării, exploatării, traficului de copii, precum şi combaterii acestora prin intermediul serviciilor de asistenţă socială, medicală, educaţională șide ordine publică.
Conform prevederilor Instrucțiunilor, reprezentanţii instituţiilor de învățământ, medico-sanitare şi de asistenţă socială, indiferent de forma juridică de organizare a acestora, culturale, ordine publică, Inspecto- ratul de stat al muncii, altor autorităţi şi instituţii publice cu atribuţii în domeniul protecţiei copilului, sunt obligaţi:
1. să înregistreze sesizările persoanelor referitor la cazurile suspecte de violenţă, neglijare, exploa- tare, trafic al copilului şi/sau să se autosesizeze în situaţiile în care au identificat cazuri suspecte de violenţă, neglijare, exploatare, trafic al copilului (în continuare – caz suspect), aplicînd proce- durile sectoriale;
2. să informeze imediat, prin telefon autoritatea tutelară locală, iar în decurs de 24 ore să-i expedie- ze fişa de sesizare a cazului suspect de violenţă, neglijare, exploatare, trafic al copilului.
Menționăm că, pentru a spori reacția sistemului de protecție a copilului privind cazurile de violență, neglijare, exploatare a copilului, toți specialiștii utilizează un instrument unic de sesizare a autorităților tutelare, care conține o listă standardizată de indicatori și semne ale violenței, neglijării, exploatării copi- lului, care a fost aprobat prin ordinul Ministrului Muncii, Protecției Sociale și Familiei, Ministrului Educației, Ministrului Sănătății și Ministrului Afacerilor Interne.
Fişa de sesizare se completează cu datele deţinute în momentul identificării cazului suspect, în spe- cial, în baza informaţiilor obţinute de la sursa raportării cazului suspect. Informaţiile lipsă vor fi acumulate de către managerul de caz în cadrul evaluării iniţiale a cazului;
să informeze imediat suplimentar:
a. inspectoratul teritorial de poliţie / procuratura – în cazul în care cunosc ori suspectă că un copil este victimă a unei infracţiuni/contravenţii;
b. serviciul de asistenţă medicală de urgenţă – în cazul în care sesizarea conţine informaţii privind existenţa pericolului iminent pentru viaţa sau sănătatea copilului, a tentativelor de suicid din partea copiilor;
c. inspectoratul de stat al muncii – în cazul în care sesizarea cazului suspect conţine informaţii privind utilizarea muncii copilului la lucrările cu condiţii de muncă grele, vătămătoare şi/sau periculoase, precum şi la lucrări care pot să aducă prejudicii sănătăţii sau integrităţii morale a copiilor.
După primirea sesizării telefonice privind cazul suspect autoritatea tutelară locală dispune imedi- at efectuarea evaluării iniţiale a situaţiei copilului conform procedurii și în termenele prevăzute în Le- gea 140/2013 privind protecția specială a copiilor aflați în situație de risc și a copiilor separați de părinți (descrisă mai sus).
În cadrul evaluării iniţiale, se realizează interviul de protecţie cu copilul, ţinînd cont de vîrsta şi gra- dul lui de maturitate, pentru a constata, soluţiona nevoile imediate ale acestuia, implicînd, după caz, alţi specialişti pentru soluţionarea problemelor de sănătate, emoţionale, altor probleme de relevanţă majoră, inclusiv, în caz de necesitate, limitarea accesului presupusului abuzator la alţi copii. Interviul de protecţie este realizat de către unul dintre specialiştii care este desemnat de către membrii echipei multidisciplinare care inspiră copilului mai multă încredere.
În cazul recepţionării de către lucrătorul medical sau angajatul poliţiei din localitatea în care se află copilul a unei sesizări în care se conţin informaţii despre existenţa unui pericol iminent pentru copil, în lipsa temporară a autorităţii tutelare locale şi a managerului de caz, evaluarea iniţială, inclusiv interviul de protecţie sunt realizate de către specialistul care a recepţionat sesizarea. Informaţia acumulată în procesul de realizare a evaluării iniţiale se transmite managerului de caz, în decurs de cel mult 48 ore.
Conform prevederilor Legii nr.140 din 14 iunie 2013 privind protecția specială a copiilor aflați în situație de risc și a copiilor separați de părinți managementul de caz este metoda principală de lucru a asistentului social comunitar, prin intermediul căreia se evaluează necesităţile copilului şi ale familiei lui. În colaborare cu ei, coordonează, monitorizează, evaluează şi susţine copilul şi familia acestuia pentru a beneficia de servicii şi prestaţii sociale care să răspundă acestor necesităţi.
Totodată, în calitate de instrument de lucru managementul de caz este utilizat și în cadrul majorității serviciilor sociale, în special a celor comunitare și celor specializate.
Elaborarea acestui instrument și utilizarea pe scară largă în domeniul asistenței sociale și în special, în domeniul protecției copilului, a fost mai întâi de toate generată de complexitatea problemelor cu care se confruntă copiii cauzate atât prin impactul negativ direct asupra situației copilului, la un moment anume, cât și prin impactul indirect asupra bunăstării și perspectivelor de creștere și dezvoltare a copiilor, cauzat de o serie de factori externi condiționați de mediul familial și/sau social al copilului.
S-a constatat că, de regulă, intervențiile în astfel de situații necesită o abordare multidisciplinară și intersectorială cu un grad sporit de intensitate, astfel încât a apărut necesitatea asigurării unui mecanism de coordonare atât a procesului de intervenție, cât și de planificare a acestuia.
Astfel, putem face o deosebire între managementul de caz la nivel comunitar, în cadrul serviciului de asistență socială comunitară, și managementul de caz, în cadrul altor servicii de suport și protecție a copilului, prin faptul că în primul caz este necesară mobilizarea resurselor existente la nivel de comunitate, inclusiv prin intermediul implicării specialiștilor din sistemul de educație, sănătate, organelor de poliție și a administrației publice. În cel de-al doilea caz, este necesară o coordonare eficientă și rațională a implicării în procesul de asistență a tuturor resurselor disponibile, în cadrul unui anumit serviciu social.
Conform procedurilor de identificare a copiilor aflați în situație de risc orice caz suspect de violență, neglijare sau exploatare a copiilor este înregistrat de către autoritatea tutelară locală, în baza fișei de se- sizare pe care sunt obligați să o completeze și să o expedieze reprezentanţilor instituţiilor de învățământ, medico-sanitare şi de asistenţă socială, indiferent de forma juridică de organizare a acestora, culturale, ordine publică, Inspectoratul de stat al muncii, altor autorităţi şi instituţii publice cu atribuţii în domeniul protecţiei copilului.
Fişa se de sesizare conține următoarele date relevante:
 informații despre presupusa victimă;
 date despre părinți sau alte persoane în îngrijirea căreia se află persoana;
 informații despre data și locul producerii cazului;
 indicatori fizici și psihocomportamentali identificați la copil;
 potențiala calificare a tipului cazului suspect;
 date despre suspectul abuzator, relația acestuia cu copilul, accesul la copil și estimarea nivelului de risc pentru viața și sănătatea acestuia.
O oportunitate unică și extrem de facilă pentru transmiterea în mod anonim (în cazul existenței unui conflict de interese sau în cazul existenței unui risc pentru siguranța persoanei care deține informații despre un caz de violență, neglijare și exploatare) a sesizărilor cu privire la cazurile suspecte de violență, neglijare și exploatare, este apelarea la serviciul de asistență telefonică gratuită pentru copii 116 111, care activează 24/24 ore, 7 zile în săptămînă – apelul fiind gratuit de la orice telefon mobil sau fix de pe teritoriul Republicii Moldova.
Algoritmul propriu-zis al managementului de caz este următorul:
Evaluarea inițială, scopul căreia este confirmarea sau infirmarea sesizării, fiind colectate date despre:
 copilul evaluat: identitatea copilului, locul aflării copilului la momentul efectuării evaluării;
 confirmarea/infirmarea situației de risc, timpul în care s-a efectuat evaluarea inițială, acțiuni cu privire la deschiderea cazului, clasarea dosarului, identificarea altor probleme de ordin social;
 indicatori fizici și psio-comportamentali identificați la copil;
 date despre persoana în grija căreia se află copilul,
Evaluarea complexă, scopul căreia este identificarea circumstanțelor și factorilor care au generat ris- cul pentru copil, fiind colectate următoarele date:
data și locul producerii cazului,
date despre componența familiei; date despre persoana suspectă de violență.
condițiile de trai; veniturile familiei;
 tipul problemelor identificate: vicii sociale, probleme de comportament/relaționare, abilități pa- rentale deficitare, probleme de sănătate mintală, dizabilitate, dificultăți materiale.
Planul individual de asistență este elaborat în conformitate cu necesitățile stabilite în baza probleme- lor identificate în cadrul evaluării complexe, conținând:
 acțiuni planificate pentru depășirea situației de risc;
 monitorizarea implementării planului și după caz revizuirea acestuia.
persoane responsabile; termenii de realizare;
În funcție de rezultatele implementării planului individual de asistență cazul se închide și se referă la alt nivel de management.
1.2.3. regulamentele-cadru privind organizarea și funcționarea serviciilor sociale de protecție a copilului
Sistemul serviciilor de protecție a copilului în Republica Moldova s-a dezvoltat în baza conceptului sistemului integrat de servicii sociale, funcționând în baza regulamentelor – cadru și standardelor minime de calitate aprobate de Guvern.
Republica Moldova este una dintre primele țări din regiune care s-a angajat în implementarea Li- niilor Directoare ONU pentru îngrijirea alternativă a copilului. În acest context, a fost realizată revizuirea și ajustarea cadrului normativ privind organizarea și funcționarea serviciilor sociale adresate copiilor aflați în situație de risc și copiilor separați de părinți la liniile Directoare oNU, fiind asigurată totodată uniformizarea structurii regulamentelor–cadru și a standardelor minime de calitate.
Astfel, regulamentele-cadru privind organizarea și funcționarea serviciilor sociale au următoarea structură:
1. Dispoziții generale – care conțin prevederi cu privire la tipul serviciului, prestatorii de serviciu, beneficiarii serviciului, noțiunile principale utilizate și semnificația acestora.
3. Organizarea și funcţionarea Serviciului – constituit din secțiuni separate privind: organizarea Serviciului; prestarea Serviciului; Managementul resurselor umane; Managementul Serviciului şi procedura de raportare, Procedura de depunere şi examinare a plângerilor;
Scopul, obiectivele şi principiile Serviciului;
Modul de finanțare.
Serviciile sociale de protecție a copilului sunt organizate și funcționează în baza următoarelor regu- lamente-cadru:
 Regulamentul-cadru privind organizarea şi funcţionarea Serviciului social Centrul de zi pentru copii aflați în situaţie de risc, aprobat prin Hotărârea Guvernului nr. 441 din 17.07.2015;
 Regulamentul-cadru al centrului de plasament temporar al copilului, aprobat prin Hotărârea Guvernului nr. 1018 din 13.09.2004;
 Regulamentul-cadru cu privire la organizarea şi funcţionarea Serviciului de asistenţă parentală profesionistă, aprobat prin Hotărârea Guvernului nr. 760 din 17.09.2014;
 Regulamentul casei de copii de tip familial, aprobat prin Hotărârea Guvernului nr. 937 din
12.07.2002;
 Regulamentul-cadru cu privire la organizarea și funcționarea Serviciului social Casa comunitară pentru copii aflați în situație de risc, aprobat prin Hotărârea Guvernului nr. 52 din 17.01.2013;
 Regulamentul-cadru privind organizarea și funcționarea Serviciului social „Casă comunitară”, aprobat prin Hotărârea Guvernului nr. 936 din 08.10.2010;
 Regulamentul-cadru privind organizarea și funcționarea Serviciului social „Echipă mobilă”, apro- bat prin Hotărârea Guvernului nr. 722 din 22.09.2011;
 Regulamentul-cadru cu privire la organizarea şi funcţionarea Serviciului social de sprijin pentru familiile cu copii, aprobat prin Hotărârea Guvernului nr. 889 din 11.11.2013;
 Regulamentul privind organizarea și funcționarea Serviciului de asistenţă telefonică gratuită pentru copii, aprobat prin Ordinul nr. 99 din 10.05.2013 al ministrului muncii, protecției sociale și familiei.
1.2.4. standardele minime de calitate privind organizarea și funcționarea serviciilor sociale de protecție a copilului
În rezultatul revizuirii și ajustării standardelor minime de calitate pentru serviciile sociale la Liniile Di- rectoare ONU pentru îngrijirea alternativă a copilului și standardele Consiliului Europei în domeniul dreptu- rilor copilului, conținutul standardelor este structurat din perspectiva organizării serviciului în folosul bene- ficiarului, conținând pe lângă etaloane specifice de prestare a serviciilor, conform fiecărui standard, dispun de indicatori empirici de implementare, care pot fi măsurați în baza unor criterii cantitativi și calitativi.
Totodată, pentru a asigura calitatea serviciilor de protecție a copiilor, standardele minime de calitate acordă o atenție deosebită managementului resurselor umane, respectiv, procedurilor de supervizare, monitorizare și evaluare a performanței și de consolidare a capacităților profesionale.
Serviciile sociale de protecție a copilului sunt prestate în baza următoarelor standarde minime de calitate:
Standardele minime de calitate privind îngrijirea, educarea și socializarea copilului în centrul de plasament temporar, aprobate prin Hotărârea Guvernului nr. 450 din 28.04.2006;
Standardele minime de calitate pentru serviciile sociale prestate în centrele de plasament pen- tru copii cu dizabilități, aprobate prin Hotărârea Guvernului nr. 823 din 04.07.2008;
Standardele minime de calitate pentru serviciile sociale prestate în centrele de zi pentru copii cu dizabilități, aprobate prin Hotărârea Guvernului nr. 824 din 04.07.2008;
Standardele minime de calitate privind serviciile sociale prestate în cadrul centrelor maternale, aprobate prin Hotărârea Guvernului nr. 1019 din 02.09.2008;
Standardele minime de calitate a Serviciului de asistenţă parentală profesionistă, aprobate prin Hotărârea Guvernului nr. 760 din 17.09.2014;
Standardele minime de calitate pentru Serviciul social „Casă comunitară pentru copii aflați în situaţie de risc”, aprobate prin Hotărârea Guvernului nr. 529 din 03.07.2014;
Standardele minime de calitate pentru Serviciul social „Casă comunitară”, aprobate prin Hotărâ- rea Guvernului nr. 936 din 08.10.2010;
Standardele minime de calitate privind Serviciul social de sprijin pentru familiile cu copii, apro- bate prin Hotărârea Guvernului nr. 780 din 25.09.2014;
Standardele minime de calitate pentru Serviciul social „Echipă mobilă”, aprobate prin Hotărârea Guvernului nr. 722 din 22.09.2011;
Standardele minime de calitate privind organizarea și funcționarea Serviciului de asistenţă te- lefonică gratuită pentru copii, aprobate prin Ordinul nr. 99 din 10.05.2013 a Ministrului muncii, protecției sociale și familiei.
În contextul obiectivelor acestei instruiri s-a decis prezentarea a două seturi de standarde minime de calitate: serviciul asistență parentală profesionistă și Serviciul Centrul de zi pentru copii aflați în situație de risc, fiind examinate cele două blocuri de bază ale acestora:
 Standarde care vizează direct asistența și protecția copilului;
 Standarde cu impact indirect asupra bunăstării copilului, care vizează managementul resurselor umane.
standarde minime de calitate pentru serviciul asistență parentală profesionistă
Abordarea individualizată – standardul 3
Prestatorul de serviciu asigură copilului plasat în Serviciu îngrijire şi educaţie conform necesităţilor individuale ale acestuia.
Rezultatul scontat: Îngrijirea oferită copilului plasat în Serviciu corespunde necesităţilor individuale ale copilului.
Indicatorii de realizare: Prestatorul de serviciu adaptează sistematic îngrijirea copilului la necesi- tăţile individuale ale acestuia, în funcţie de vârstă, de nivelul de dezvoltare, de particularităţile culturale, etnice şi religioase, ținând cont de opinia lui.
Abordarea multidisciplinară – standardul 4
Prestatorul de serviciu asigură o abordare comprehensivă în îngrijirea copilului, implicând specia- lişti relevanţi la toate etapele de prestare a serviciului.
Rezultatul scontat: Copilul beneficiază de asistenţă multidisciplinară în funcţie de necesităţile lui specifice.
Indicatorii de realizare:
1. Managerul Serviciului implică specialişti relevanţi la toate etapele de lucru cu copilul şi familia acestuia.
2. Sarcinile stabilite şi asumate de specialişti sunt înregistrate în planul individual de asistenţă a copilului.
3. Participarea specialiştilor la şedinţele echipei multidisciplinare se fixează în scris. Rezultatele şedinţei se anexează la dosarul copilului.
Participarea beneficiarului – standardul 5
Prestatorul de serviciu asigură participarea copilului şi, după caz, a părinţilor la procesul de planifi- care a activităţilor şi de evaluare a calităţii serviciului.
Rezultatul scontat: Participarea copiilor şi, după caz, a părinţilor contribuie la îmbunătăţirea cali- tăţii îngrijirii oferite.
1. Prestatorul de serviciu are stabilite proceduri clare privind exprimarea opiniei şi participarea copilului la procesul de luare a deciziilor care îl vizează la toate etapele prestării serviciului, pro- cedurile respective fiind conforme cu particularităţile de vârstă şi cu abilităţile de comunicare ale copilului.
2. Prestatorul de serviciu creează condiţii pentru exprimarea opiniei în legătură cu calitatea îngri- jirii, prin diferite modalităţi (telefon, discuţii individuale, în scris etc.) şi ia toate măsurile ca nici un copil să nu fie pedepsit pentru exprimarea opiniei proprii. Asistentul social responsabil de Serviciu realizează, cu regularitate, discuţii individuale cu copilul şi părinţii lui, în scopul îmbu- nătăţirii îngrijirii acestuia, care sunt înregistrate în dosarul copilului.
3. Asistentul social responsabil de Serviciu asigură informarea copilului şi a părinţilor acestuia despre acţiunile întreprinse, ca urmare a consultării opiniei lor, precum şi despre motivele ne- luării în considerare a propunerilor acestora, dacă acestea contravin interesului superior al co- pilului sau nu sunt relevante scopului şi obiectivelor Serviciului.
Confidenţialitatea informaţiei – standardul 6
Prestatorul de serviciu creează condiţii pentru asigurarea confidenţialităţii informaţiei cu privire la datele cu caracter personal ale copilului, familiei şi asistentului parental profesionist.
Rezultatul scontat: Confidenţialitatea datelor cu caracter personal este asigurată, în conformitate cu dispoziţiile legislaţiei privind protecţia datelor cu caracter personal.
1. Prestatorul de serviciu dispune de reguli interne cu privire la păstrarea confidenţialităţii in- formaţiei cu caracter personal, care sunt aduse la cunoştinţa copilului şi a familiei acestuia, la momentul plasării copilului în Serviciu.
2. Personalul Serviciului cunoaşte regulile de operare cu informaţiile cu caracter personal.
Identitatea copilului – standardul 7
Prestatorul de serviciu asigură respectarea identităţii copilului şi contribuie la formarea acesteia.
Rezultatul scontat: Îngrijirea bazată pe respectul faţă de copil, de familia acestuia, de cultura, etnia, religia şi dizabilitatea lui contribuie la dezvoltarea armonioasă a personalităţii acestuia şi formarea identităţii de sine.
1. Personalul Serviciului, în procesul de comunicare cu copilul, creează condiţii şi aplică metode ce contribuie la formarea autoaprecierii, încrederii şi a respectului de sine.
2. Aranjamentele de îngrijire încurajează şi facilitează menţinerea contactului copilului cu familia lui, prietenii şi cu alte persoane importante, precum şi accesul copilului la informaţiile cu privire la provenienţă şi la unele aspecte din viaţa sa.
3. Copilul este încurajat să înţeleagă şi să preţuiască patrimoniul său cultural, etnic şi religios. Iar în cazul în care copilul este plasat în afara grupului său cultural, etnic sau religios, asistentul parental profesionist susţine şi oferă posibilităţi de dezvoltare a unei percepţii pozitive privind originea sa.
4. Asistentul parental profesionist asigură păstrarea obiectelor personale din trecutul copilului (scrisori, fotografii, cărţi etc.), care sunt importante pentru menţinerea identităţii sale.
5. Asistentul parental profesionist, împreună cu copilul, lucrează asupra„Cărţii vieţii”, pe care aces- ta o va primi la încetarea plasamentului. În procesul de acumulare a informaţiilor privind iden- titatea copilului, sunt consultaţi părinţii, membrii familiei extinse şi alte persoane importante pentru copil.
Nondiscriminarea – standardul 8
Prestatorul de serviciu asigură respectarea principiului nondiscriminării la toate etapele de presta- re a serviciului.
Rezultatul scontat: Prestarea serviciului este realizată fără nici o discriminare, indiferent de rasă, culoare, sex, limbă, religie, opinii politice sau de altă natură, de cetăţenie, apartenenţa etnică sau originea socială, de statutul obţinut prin naştere, de situaţia materială, de gradul şi tipul de dizabilitate, de aspec- tele specifice de creştere şi educaţie a copiilor, a părinţilor lor ori a altor reprezentanţi legali ai acestora, de locul aflării lor (familie, instituţie educaţională, serviciu social, instituţie medicală, comunitate etc.).
1. Prestatorul serviciului informează personalul Serviciului despre prevederile legale în domeniul nondiscriminării.
2. Personalul Serviciului cunoaşte prevederile legale în domeniul nondiscriminării şi aplică meto- de şi practici nondiscriminatorii în procesul de prestare a serviciului.
Respectarea demnităţii şi dreptul la viaţă privată – standardul 9
Prestatorul de serviciu încurajează independenţa copilului şi respectă dreptul copilului la viaţă privată.
Rezultatul scontat: Copilul beneficiază de îngrijire şi educaţie, care contribuie la formarea demni- tăţii personale, autoaprecierii şi a încrederii în sine.
1. Asistentul parental profesionist creează condiţii şi aplică metode de comunicare care contribu- ie la formarea demnităţii personale, a autoaprecierii, încrederii şi a respectului de sine la copil.
2. Asistentul parental profesionist abordează cu atenţie dorinţa/ nedorinţa copilului plasat în Ser- viciu de a oferi informaţii cu privire la viaţa personală şi la familia sa.
3. Asistentul parental profesionist oferă copilului spaţiu privat şi intimitate, precum şi posibilitatea de a aduce în familie şi de a păstra în siguranţă bunurile personale.
Menţinerea, dezvoltarea relaţiilor cu membrii familiei şi cu alte persoane apropiate copilului – standardul 10
Prestatorul de serviciu asigură condiţii şi încurajează menţinerea contactelor copilului cu membrii familiei şi cu alte persoane apropiate lui.
Rezultatul scontat: Copilul se află în relaţii bune cu membrii familiei şi cu alte persoane apropi- ate lui.
1. În funcţie de rezultatele evaluării necesităţilor de asistenţă şi dezvoltare ale copilului, planul individual de asistenţă conţine măsuri pentru menţinerea şi/sau dezvoltarea relaţiilor copilului cu membrii familiei şi cu alte persoane apropiate copilului, precum şi măsuri de stimulare a membrilor familiei şi a altor persoane apropiate copilului, în vederea menţinerii şi/sau dezvol- tării relaţiilor cu copilul.
2. Personalul Serviciului contribuie la implementarea activităţilor practice pentru susţinerea şi/ sau asistenţa copilului, în vederea menţinerii şi/sau dezvoltării relaţiilor copilului cu membrii familiei şi cu alte persoane apropiate copilului.
3. În cazul în care fraţii şi surorile nu sunt plasaţi împreună, prestatorul de serviciu asigură relaţionarea lor, inclusiv prin petrecerea vacanţelor împreună.
4. În cazul în care unul sau ambii părinţi se află în instituţii penitenciare sau medicale (curative), prestatorul de serviciu asigură organizarea vizitelor (nu mai rar de o dată la trei luni) şi transportarea copilului pentru vizitarea membrilor familiei, dacă aceste vizite nu contravin interesului superior al copilului.
5. Vizitarea copilului de către membrii familiei şi de către alte persoane apropiate acestuia, pre- cum şi vizitarea acestora de către copil sunt notate de asistentul parental profesionist în regis- trul vizitelor.
Rezultatele vizitelor copilului se iau în considerare la revizuirea planului individual de asistenţă.
Sănătatea – standardul 11
Prestatorul de serviciu asigură atât confort, cât şi condiţii adecvate pentru menţinerea sănătăţii fizice şi emoţionale a copilului, precum şi pentru formarea unui mod sănătos de viaţă.
Rezultatul scontat: Copiii cresc şi se dezvoltă într-un mediu sănătos.
1. Prestatorul de serviciu asigură evaluarea necesităţilor de sănătate ale copilului, care este parte
raportului de evaluare a necesităţilor de asistenţă şi dezvoltare ale acestuia (istoria medicală,
înregistrările examinărilor de dezvoltare, tratamentele şi intervenţiile medicale anterioare, aler- giile sau reacţiile adverse la medicamente).
2. Asistentul parental profesionist, pe parcursul etapei de potrivire, este informat de către presta- torul de serviciu cu privire la starea de sănătate şi la tratamentul prescris copilului, cu excepţia plasamentului de urgenţă. În cazul plasamentului de răgaz, asistentului parental profesionist i se oferă datele de contact ale medicului care tratează copilul.
3. Asistentul parental profesionist asigură luarea în evidenţă a copilului de către medicul de fami- lie în cel mult trei zile de la data plasării, cu excepţia plasamentului de răgaz.
4. Asistentul parental profesionist garantează prezenţa copilului la examinările medicale, con- form recomandărilor medicului de familie şi a medicilor specialişti.
5. Asistentul parental profesionist cunoaşte şi respectă recomandările medicilor, administrează cu stricteţe tratamentul copilului şi realizează măsurile de prevenţie.
6. Asistentul parental profesionist aplică metode educative adecvate atât nivelului de vârstă, cât
tipului de probleme cu care se confruntă copiii, pentru a-i stimula să adopte un stil de viaţă
sănătos, să respecte igiena personală, alimentaţia corectă şi să practice exerciţiul fizic.
7. Prestatorul de serviciu asigură derularea programelor de educaţie sexuală şi de educaţie împo- triva fumatului, consumului de droguri şi de băuturi alcoolice. Se încurajează cunoaşterea de către fiecare copil, în funcţie de gradul de înţelegere, a riscurilor de îmbolnăvire.
8. Copiilor li se oferă oportunitatea să discute deschis şi sincer cu asistentul parental profesionist
cu colegii lor despre problemele apărute (consumul de alcool, droguri, substanţe stupefian-
te, tutun, sănătatea sexuală etc.).
9. Managerul de caz oferă informaţii copilului şi părinţilor cu referire la dezvoltarea şi la starea sa de sănătate, consultându-i în privinţa tratamentelor prescrise, a imunizărilor şi a intervenţiilor chirurgicale. În cazul plasamentului de răgaz, părinţii asigură copilul cu medicamentele necesare.
10. Copilul cu dizabilităţi beneficiază de servicii specifice de sprijin şi recuperare în vederea maxi- mizării potenţialului său, pentru o mai bună adaptare la mediul şcolar şi social.
11. Asistentul parental profesionist duce evidenţa tuturor medicamentelor prescrise şi administra- te copilului, a bolilor, a accidentelor sau a leziunilor suferite de copil pe parcursul plasamentu- lui, cu notarea acestora în agenda de lucru.
12. Asistentul parental profesionist dispune de o trusă medicală de prim ajutor în cazuri de urgen- ţă, care este păstrată în siguranţă.
13. Prestatorul de serviciu, în cadrul programului de formare continuă, asigură informarea asisten- tului parental profesionist cu privire la semnele unor boli la copil şi la măsurile de acordare a primului ajutor în caz de urgenţă, precum şi la sănătatea generală şi igiena personală, punând accent pe promovarea unui mod sănătos de viaţă şi pe combaterea bolilor, inclusiv a celor infecţioase.
Igiena – standardul 12
Asistentul parental profesionist oferă copilului condiţii pentru igiena personală, precum şi îl asistă în formarea deprinderilor de autoîngrijire.
Rezultatul scontat: Copilul are deprinderi pentru menţinerea igienei personale, a curăţeniei hai- nelor, a obiectelor personale şi a spaţiului locativ.
1. Copilului îi sunt formate deprinderi de autoîngrijire, fiind învăţat să îngrijească obiectele perso- nale şi să le menţină în curăţenie.
2. Locuinţa, mobilierul şi comodităţile de la domiciliul asistentului parental profesionist (baie, ve- ceu etc.) sunt menţinute în curăţenie şi igienizate corespunzător.
Aspectul exterior. Lucrurile personale. Banii de buzunar – standardul 13
Copiilor li se oferă posibilitatea şi sunt încurajaţi să-şi cumpere îmbrăcăminte, încălţăminte şi alte lucruri personale.
Rezultatul scontat: Copiii sunt asiguraţi cu îmbrăcăminte, încălţăminte, cu alte lucruri personale, precum şi cu bani de buzunar în corespundere cu necesităţile şi propriile lor preferinţe.
1. Asistentul parental profesionist procură copilului îmbrăcăminte şi încălţăminte, în conformita- te cu normele aprobate de Guvern.
2. Asistentul parental profesionist asigură copilului îmbrăcăminte, încălţăminte, în conformitate cu necesităţile şi particularităţile lui individuale, cu opinia acestuia, implicându-l, după caz, în procesul de alegere şi procurare a îmbrăcămintei şi încălţămintei sau oferindu-i posibilitatea de a alege şi a procura de sine stătător bunurile respective.
3. Asistentul parental profesionist oferă copilului bani de buzunar, conform normelor aprobate de către Guvern, ghidându-l să-şi planifice şi să gestioneze eficient cheltuielile.
Alimentaţia şi pregătirea hranei – standardul 14
Asistentul parental profesionist asigură copilului o alimentaţie sănătoasă, care corespunde cu par- ticularităţile de vârstă, necesităţile fiziologice ale acestuia, precum şi cu preferinţele copilului.
Rezultatul scontat: Copilul beneficiază de o alimentaţie sănătoasă, adaptată necesităţilor şi dorin- ţelor lui, şi are oportunitatea să participe la întocmirea meniului, procurarea alimentelor şi, după caz, la pregătirea hranei.
1. Asistentul parental profesionist oferă copilului produse alimentare calitative şi nutritive în can- tităţi suficiente, care corespund necesităţilor fiziologice şi individuale ale copilului.
2. Asistentul parental profesionist ajută copilul, dacă este necesar, în procesul de alimentaţie, mai ales în cazul celui de vârstă fragedă şi/sau cu dizabilităţi.
3. Asistentul parental profesionist oferă posibilitate copilului, la dorinţă, să participe la întocmirea meniului, procurarea alimentelor şi la prepararea hranei. La întocmirea meniului se va avea în vedere preferinţele alimentare ale copilului, specificul cultural, religios şi tipul de dietă reco- mandat acestuia.
4. Domiciliul asistentului parental profesionist dispune de condiţii adecvate de păstrare a produ- selor alimentare şi de spaţiu special amenajat pentru pregătirea hranei şi luarea meselor, care este menţinut în curăţenie.
Educaţia – standardul 15
Prestatorul de serviciu facilitează încadrarea copilului în programe şi/sau instituţii educaţionale, ținând cont de necesităţile de dezvoltare şi educaţionale ale copilului.
Rezultatul scontat: Copilul este încadrat în programe şi instituţii educaţionale conform vârstei şi/ sau necesităţilor educaţionale.
1. Asistentul parental profesionist este informat de către prestatorul de serviciu despre necesită- ţile educaţionale ale copilului la etapa de potrivire.
2. Planul individual de asistenţă a copilului prevede rolurile asistentului parental profesionist, pă- rinţilor copilului şi altor specialişti în procesul educaţional.
3. Prestatorul de serviciu şi asistentul parental profesionist întreprind măsuri pentru acordarea suportului copilului în realizarea sarcinilor de învăţare individuală la domiciliu.
4. Asistentul parental profesionist vizitează, cu regularitate, instituţia educaţională, participă la adunările de părinţi şi la alte evenimente educaţionale.
5. În cazul copiilor cu necesităţi speciale, dosarul copilului conţine o copie a planului educaţional individual elaborat de cadrul didactic de sprijin. În dosar sunt păstrate şi alte documente relevante, inclusiv înregistrări ale istoriei educaţionale şi descrierea necesităţilor educaţionale speciale, care se aduc la cunoştinţa asistentului parental profesionist.
6. Asistentul parental profesionist îi asigură copilului condiţii pentru învăţare, îi motivează suc- cesele, îi stimulează participarea la programele extracurriculare şi contribuie la orientarea sa profesională.
7. Rezultatele obţinute de copil în procesul educaţional sunt înregistrate în dosarul copilului.
Timpul liber şi activităţi – standardul 16
Prestatorul de serviciu asigură posibilitatea şi condiţii adecvate pentru petrecerea timpului liber şi implicarea copilului în activităţi sportive, culturale şi artistice conform intereselor acestuia.
Rezultatul scontat: Implicarea în diverse activităţi sportive, culturale şi artistice contribuie la dez- voltarea intelectuală şi fizică a copilului şi la integrarea socială a acestuia.
1. Prestatorul de serviciu şi asistentul parental profesionist creează copilului posibilităţi diverse de petrecere a timpului liber, ținând cont de vârsta, cultura, limba, religia, interesele şi abilităţile acestuia, care trebuie să fie parte componentă a planului individual de asistenţă a copilului.
2. Asistentul parental profesionist urmăreşte respectarea unui echilibru între activităţile de în- văţare şi recreere pentru restabilirea potenţialului fizic şi psihic al copilului şi pentru evitarea situaţiilor de surmenaj şi extenuare.
3. Asistentul parental profesionist oferă copilului un mediu stimulator şi posibilitatea de a alege cărţi, jucării, jocuri, emisiuni TV şi radio, filme potrivite vârstei şi nivelului de dezvoltare a aces- tuia; facilitează participarea lui la activităţile educaţionale, sportive, artistice şi de recreere din comunitate.
4. Beneficiarul este încurajat de către asistentul parental profesionist să stabilească relaţii de prie- tenie cu copii de aceeaşi vârstă, acceptând vizite reciproce la domiciliu.
Protecţia împotriva violenţei, neglijării şi exploatării – standardul 17
Prestatorul de serviciu asigură copilului protecţie împotriva oricărei forme de violenţă, neglijare şi exploatare, aplicând un sistem de reguli şi proceduri de prevenire şi reacţionare la astfel de cazuri.
Rezultatul scontat: Copilul este protejat împotriva violenţei, neglijării şi exploatării în cadrul Ser- viciului.
1. Prestatorul de serviciu are elaborat un set de reguli şi proceduri de protecţie a copilului împo- triva violenţei, neglijării şi exploatării.
2. Copilul, familia acestuia şi asistentul parental profesionist sunt informaţi despre regulile şi procedurile de protecţie a copilului împotriva violenţei, neglijării şi exploatării într-un limbaj accesibil.
3. Prestatorul de serviciu se asigură că asistentul parental profesionist este instruit cu privire la protecţia copilului împotriva violenţei, neglijării şi exploatării, la depistarea semnelor şi raporta- rea cazurilor menţionate, la înţelegerea şi controlul comportamentului provocator al copilului, precum şi cu privire la aplicarea măsurilor nonviolente de disciplinare a copilului.
4. Asistentul parental profesionist susţine copilul în formarea abilităţilor de autoprotejare.
5. În cazul sesizărilor privind violenţa, neglijarea şi exploatarea copilului plasat în Serviciu, prestatorul de serviciu şi personalul Serviciului întreprind măsurile prevăzute de Legea nr.140 din 14 iunie 2013 privind protecţia specială a copiilor aflaţi în situaţie de risc şi a copiilor separaţi de părinţi şi de mecanismul intersectorial de cooperare pentru identificarea, evaluarea, referirea, asistenţa şi monitorizarea copiilor victime şi potenţiale victime ale violenţei, neglijării, exploatării şi traficului.
6. Personalul Serviciului în comun cu autoritatea tutelară locală şi/sau teritorială asigură protecţia şi asistenţa copilului victimă a violenţei, neglijării şi exploatării, evitând victimizarea repetată a acestuia.
Condiţiile sigure de viaţă – standardul 18
Prestatorul de serviciu asigură copilului condiţii sigure de viaţă, care exclud posibilitatea acciden- tării lui atât în interiorul, cât şi în exteriorul locuinţei asistentului parental profesionist.
Rezultatul scontat: Copilul creşte şi se educă într-un mediu fizic securizat corespunzător vârstei şi necesităţilor individuale.
1. Asistentul parental profesionist asigură supravegherea copilului în cazul oricăror activităţi care presupun un anumit risc pentru viaţa şi sănătatea copilului.
2. Asistentul parental profesionist trebuie să cunoască locul aflării, ocupaţiile şi prietenii copilului, întreprinzând diverse măsuri în vederea evitării aflării copilului fără supraveghere în locuri care prezintă risc pentru viaţa şi sănătatea acestuia.
3. Asistentul parental profesionist trebuie să prevină implicarea copilului în activităţi care pun în pericol viaţa şi sănătatea acestuia, precum şi să evite relaţionarea copilului cu persoane care demonstrează comportament antisocial.
4. Locuinţa asistentului parental profesionist corespunde tuturor cerinţelor de securitate antiin- cendiară, securitate a sistemelor electrice, de încălzire, apeduct şi canalizare.
5. Locuinţa asistentului parental profesionist asigură condiţii de protecţie a copilului de orice traumatizare: securitatea prizelor, a colţurilor ascuţite ale mobilierului, geamurilor, balcoanelor, scărilor etc.
6. Medicamentele, substanţele chimice folosite pentru igienizarea încăperilor şi prelucrarea solu- lui sunt păstrate în locuri inaccesibile copilului.
7. Teritoriul aferent domiciliului asistentului parental profesionist întruneşte toate condiţiile de securitate.
8. Copilul trebuie să fie informat despre ameninţările şi pericolele utilizării echipamentului şi a utilajului din locuinţa şi gospodăria asistentului parental profesionist şi, în funcţie de vârstă, să aibă acces limitat sau să fie învăţat să utilizeze echipamentul şi utilajele respective.
9. Asistentul parental profesionist afişează la un loc vizibil telefoanele de contact al serviciilor de urgenţă (asistenţă medicală urgentă, poliţie, serviciul antiincendiar, gaze) şi autorităţii tutelare locale şi teritoriale, copiii fiind instruiţi să apeleze, în caz de necesitate, la instituţiile respective.
10. Copilul are acces la telefonul de la domiciliul asistentului parental profesionist.
Depunerea şi examinarea plângerilor – standardul 19
Prestatorul de serviciu asigură copilului, familiei şi asistentului parental profesionist posibilitatea de a depune plângeri cu privire la calitatea serviciului prestat, inclusiv cu privire la cazurile de violenţă, exploatare şi neglijare identificate pe parcursul prestării serviciului.
Rezultatul scontat: Aplicarea procedurilor de depunere şi examinare a plângerilor contribuie la creşterea calităţii serviciilor prestate copilului.
1. Prestatorul de serviciu dispune de o procedură de depunere şi examinare a plângerilor.
2. Prestatorul de serviciu asigură informarea copilului, familiei şi a personalului Serviciului despre procedura de depunere şi examinare a plângerilor.
3. Prestatorul de serviciu dispune de un registru de înregistrare a plângerilor, care conţine inclusiv informaţiile privind modul de examinare a plângerilor şi măsurile întreprinse în acest sens.
Evaluarea necesităţilor de asistenţă şi dezvoltare ale copilului – standardul 25
Prestatorul de serviciu asigură efectuarea evaluării necesităţilor de asistenţă şi dezvoltare ale copi- lului planificat pentru plasament în Serviciu.
Rezultatul scontat: Fiecare copil este plasat în Serviciu numai după evaluarea necesităţilor indivi- duale de asistenţă şi dezvoltare.
1. Evaluarea necesităţilor de asistenţă şi dezvoltare ale copilului este realizată de către asistentul social responsabil de Serviciu, cu implicarea psihologului şi în conlucrare cu autoritatea tutela- ră locală şi cu specialistul în protecţia drepturilor copilului, şi/sau cu asistentul social comunitar din localitatea unde se află copilul, cu alţi specialişti şi familia copilului. În cazul în care copilul propus pentru plasament se află într-o instituţie rezidenţială, asistentul social responsabil de Serviciu implică în acest proces asistentul social din cadrul instituţiei.
2. Asistentul social responsabil de Serviciu colectează informaţia pentru evaluarea necesităţilor de asistenţă şi dezvoltare ale copilului prin vizite la domiciliu, interviul cu copilul şi cu membrii familiei acestuia, prin observaţie.
3. Rezultatele evaluării necesităţilor de asistenţă şi dezvoltare ale copilului sunt incluse într-un raport, care cuprinde:
a. date generale despre familia şi rudele copilului;
b. condiţiile de trai ale familiei;
c. problemele familiei şi motivele separării copilului de familie;
d. istoricul copilului;
e. descrierea stării de sănătate;
f. caracteristica psiho-emoţională a copilului;
g. comportamentul şi aptitudinile sociale;
h. concluzii privind necesităţile de asistenţă şi dezvoltare ale copilului;
i. recomandări pentru planul individual de asistenţă;
j. în anexă se prezintă: copia actelor de identitate ale copilului şi membrilor familiei, evaluarea iniţială şi complexă a situaţiei copilului.
Planul individual de asistenţă a copilului – standardul 26
Prestatorul de serviciu asigură elaborarea planului individual de asistenţă pentru fiecare copil care este planificat pentru plasament în baza evaluării necesităţilor de asistenţă şi dezvoltare ale copilului.
Rezultatul scontat: Fiecare copil planificat pentru plasament are un plan individual de asistenţă racordat la necesităţile sale de asistenţă şi dezvoltare.
Planul individual de asistenţă este elaborat înainte de plasamentul în Serviciu, în baza rezulta- telor evaluării necesităţilor de asistenţă şi dezvoltare ale copilului.
2. Planul individual de asistenţă a copilului este elaborat de către asistentul social responsabil de Serviciu împreună cu copilul, familia, specialişti relevanţi şi cu asistentul parental profesionist, în cazul plasamentului de urgenţă.
3. Prestatorul de serviciu asigură informarea copilului şi a familiei acestuia privind conţinutul pla- nului individual de asistenţă.
4. În cazul plasamentului de urgenţă, dacă nu este realizată evaluarea necesităţilor de asistenţă şi dezvoltare ale copilului, planul individual de asistenţă este elaborat conform evaluării iniţiale şi a informaţiilor disponibile privind situaţia copilului, în termen de la 72 ore până la 10 zile lucrătoare din momentul plasării copilului în Serviciu.
Potrivirea asistentului parental profesionist cu copilul – standardul 27
Prestatorul de serviciu asigură ca plasamentul copilului să fie efectuat în baza potrivirii compe- tenţelor profesionale, a termenelor şi condiţiilor în care a fost aprobat asistentul parental profesionist cu necesităţile de asistenţă şi dezvoltare ale copilului, excepţie făcând plasamentul de urgenţă.
Rezultatul scontat: Copilul este plasat într-un mediu familial compatibil şi adecvat necesităţilor lui de asistenţă şi dezvoltare.
1. Prestatorul de serviciu asigură potrivirea competenţelor profesionale, a termenelor şi condiţii- lor în care a fost aprobat asistentul parental profesionist cu necesităţile de asistenţă şi dezvol- tare ale copilului în baza analizei raportului de evaluare a necesităţilor de asistenţă şi dezvoltare ale copilului şi a raportului de evaluare a asistentului parental profesionist, precum şi a rezulta- telor întrevederilor organizate dintre asistentul parental profesionist şi copil.
2. Procesul de potrivire se realizează în termen de cel mult 30 de zile calendaristice şi se încheie la momentul acceptării plasamentului de către copil, şi, după caz, de către familia acestuia şi asistentul parental profesionist.
3. Conţinutul activităţilor realizate în cadrul procesului de potrivire se protocolează de către asis- tentul social responsabil de Serviciu, care, la încheierea procesului de potrivire, întocmeşte raportul de potrivire a asistentului parental profesionist cu copilul.
4. În cazul plasamentului de răgaz, potrivirea se face la domiciliul copilului cu dizabilităţi, cu par- ticiparea părinţilor, a asistentului parental profesionist şi a asistentului social responsabil de Serviciu.
5. La demararea procesului de potrivire, prestatorul de serviciu prezintă asistentului parental pro- fesionist copia raportului de evaluare a necesităţilor de asistenţă şi dezvoltare ale copilului.
6. Asistentul social responsabil de Serviciu monitorizează desfăşurarea procesului de potrivire, iar în cazul incompatibilităţii copilului cu asistentul parental profesionist, potrivirea este stopată.
Plasamentul copilului – standardul 28
Prestatorul de serviciu asigură respectarea procedurii de plasament a copilului în familia asisten- tului parental profesionist.
Rezultatul scontat: Copiii sunt plasaţi în Serviciu după alegerea formei optimale pentru asistenţa şi protecţia acestora.
1. Prestatorul de serviciu plasează copilul în Serviciu numai în baza dispoziţiei autorităţii tutelare teritoriale, care se emite conform avizului Comisiei, fundamentat pe raportul de potrivire a asistentului parental profesionist cu copilul.
2. Managerul Serviciului înscrie datele cu privire la copilul plasat în Serviciu, la asistentul parental profesionist, precum şi la tipul şi perioada plasamentului în registrul de evidenţă a copiilor plasaţi în Serviciu.
3. La momentul plasării copilului, asistentul parental profesionist şi prestatorul de serviciu sem- nează un acord de plasament, care este contrasemnat, în cazul prestatorului privat de serviciu, de către autoritatea tutelară teritorială.
4. În cazul plasamentului de urgenţă, copilul poate fi plasat în Serviciu fără avizul Comisiei, cu acordul verbal şi, ulterior, scris al managerului Serviciului, care, în decurs de 24 ore, este obligat să informeze în scris autoritatea tutelară locală de la locul de trai al asistentului parental profesionist.
Monitorizarea copilului şi revizuirea planului individual de asistenţă a copilului – standardul 29
Prestatorul de serviciu asigură monitorizarea plasamentului copilului şi revizuirea planului indivi- dual de asistenţă a acestuia.
Rezultatul scontat: Monitorizarea copilului şi revizuirea planului individual de asistenţă contribuie la asigurarea asistenţei şi la dezvoltarea copilului conform necesităţilor acestuia.
1. Asistentul social responsabil de Serviciu efectuează vizite de monitorizare a implementării pla- nului individual de asistenţă: săptămânal – pe parcursul primei luni a plasamentului, o dată la două săptămâni – pe parcursul lunii a doua şi a treia şi lunar – după primele trei luni de plasament. De asemenea, vizitele se efectuează la solicitarea copilului, a asistentului parental profesionist, a familiei sau a autorităţilor tutelare teritoriale şi locale.
2. În cadrul vizitelor de monitorizare, asistentul social responsabil de Serviciu acumulează infor- maţii despre:
a. sănătatea copilului;
b. rezultatele obţinute de copil în procesul educaţional;
c. progresele în dezvoltarea personalităţii copilului;
d. interesele, pasiunile şi ocupaţiile copilului;
e. contactul copilului cu familia;
f. opinia copilului despre plasament.
3. În cadrul fiecărei vizi